SCGP "2024

หมายเหตุ	สารบัญ

1	ข้อมูลทั่วไป

2	เกณฑ์การจัดทำงบการเงิน

3	นโยบายการบัญชีที่มีสาระสำคัญ

4	การซื้อธุรกิจและการเปลี่ยนแปลงในส่วนได้เสียในบริษัทย่อย

5		บุคคลหรือกิจการที่เกี่ยวข้องกัน

6		เงินสดและรายการเทียบเท่าเงินสด

7		ลูกหนี้การค้า

8		สินค้าคงเหลือ

9		เงินลงทุนในบริษัทร่วม

10		ที่ดิน อาคารและอุปกรณ์

11		สัญญาเช่า

12		ค่าความนิยมและสินทรัพย์ไม่มีตัวตนอื่น

13		สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี)

14		การเปลี่ยนแปลงของหนี้สินที่เกิดจากกิจกรรมจัดหาเงิน

15		หนี้สินที่มีภาระดอกเบี้ย

16		ประมาณการหนี้สินไม่หมุนเวียนสำหรับผลประโยชน์พนักงาน

17		สำรองตามกฎหมาย

18		ข้อมูลตามส่วนงานธุรกิจ

19		ต้นทุนในการจัดจำหน่าย

20		ค่าใช้จ่ายในการบริหาร

21		ค่าใช้จ่ายผลประโยชน์ของพนักงาน

22		ภาษีเงินได้

23		สิทธิประโยชน์จากการส่งเสริมการลงทุน

24		เงินปันผล

25		เครื่องมือทางการเงิน

26		ภาระผูกพันและหนี้สินที่อาจเกิดขึ้น

27		การบริหารจัดการส่วนทุน

28		เหตุการณ์ภายหลังรอบระยะเวลารายงาน

29		มาตรฐานการรายงานทางการเงินที่ประกาศแล้วแต่ยังไม่มีผลบังคับใช้

หมายเหตุประกอบงบการเงินเป็นส่วนหนึ่งของงบการเงินรวมนี้

งบการเงินรวมนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทยและภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 14 กุมภาพันธ์ 2568

ข้อมูลทั่วไป

บริษัทเอสซีจี แพคเกจจิ้ง จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย โดยมีที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทใหญ่ในลำดับสูงสุด คือ บริษัทปูนซิเมนต์ไทย จำกัด (มหาชน) บริษัทดังกล่าวเป็นนิติบุคคลที่จัดตั้งขึ้นในประเทศไทย

บริษัทและบริษัทย่อย (“กลุ่มบริษัท”) ประกอบธุรกิจการให้บริการด้านบรรจุภัณฑ์แบบครบวงจร โดยแบ่งออกเป็นสามสายธุรกิจหลัก คือ (1) สายธุรกิจบรรจุภัณฑ์แบบครบวงจร (2) สายธุรกิจเยื่อและกระดาษ และ (3) ธุรกิจรีไซเคิล

รายละเอียดบริษัทย่อยที่นำมาจัดทำงบการเงินรวมมีดังต่อไปนี้

บริษัทย่อยดังกล่าวข้างต้นส่วนใหญ่ตั้งอยู่ในประเทศไทย ยกเว้นที่ระบุไว้เป็นอย่างอื่น และสัดส่วนการถือหุ้นในบริษัทย่อยดังกล่าวไม่มีการเปลี่ยนแปลงจากปี 2566 อย่างมีสาระสำคัญ ยกเว้นในระหว่างปี 2567 กลุ่มบริษัทได้มีการซื้อธุรกิจในบริษัทวีอีเอ็ม (ไทยแลนด์) จำกัด โดยได้นำสินทรัพย์ หนี้สินและผลการดำเนินงานของบริษัทดังกล่าวมาจัดทำงบการเงินรวมของกลุ่มบริษัท นอกจากนี้ กลุ่มบริษัทได้ซื้อหุ้นในบริษัทย่อยเพิ่มขึ้น ได้แก่ PT Fajar Surya Wisesa Tbk. และ PT Indonesia Dirtajaya Aneka Industri Box, PT Bahana Buana Box และ PT Rapipack Asritama (รวมเรียกว่า “Intan Group”) ประเทศอินโดนีเซีย และ Deltalab Global, S.L. ประเทศสเปน ตามที่กล่าวไว้ในหมายเหตุข้อ 4

เกณฑ์การจัดทำงบการเงิน

งบการเงินรวมนี้จัดทำขึ้นตามมาตรฐานการรายงานทางการเงินของไทย (TFRSs) ที่ถือปฏิบัติตามมาตรฐานการรายงานทางการเงินระหว่างประเทศ (IFRSs) (TFRSs จะมีผลบังคับใช้ภายใน 1 ปี นับจากวันที่ถือปฏิบัติของ IFRSs) รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชีฯ กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง งบการเงินรวมนี้นำเสนอเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินเพื่อให้แสดงเป็นหลักพันบาท ยกเว้นที่ระบุไว้เป็นอย่างอื่น

ในการจัดทำงบการเงินรวมให้เป็นไปตามมาตรฐานการรายงานทางการเงิน ผู้บริหารใช้ดุลยพินิจ การประมาณการและข้อสมมติหลายประการ ซึ่งมีผลกระทบต่อการปฏิบัติตามนโยบายการบัญชีของกลุ่มบริษัท ทั้งนี้ ผลที่เกิดขึ้นจริงอาจแตกต่างจากที่ประมาณการไว้ ประมาณการและข้อสมมติที่ใช้ในการจัดทำงบการเงินรวมซึ่งเปิดเผยในหมายเหตุแต่ละข้อจะได้รับการทบทวนอย่างต่อเนื่อง การปรับประมาณการทางบัญชีจะบันทึกโดยวิธีเปลี่ยนทันทีเป็นต้นไป

มาตรฐานการบัญชี ฉบับที่ 1 เรื่อง การเปิดเผยนโยบายการบัญชี

กลุ่มบริษัทได้ถือปฏิบัติตามการปรับปรุงมาตรฐานการบัญชี ฉบับที่ 1 เรื่อง การเปิดเผยนโยบายการบัญชี ตั้งแต่วันที่ 1 มกราคม 2567 การปรับปรุงดังกล่าวกำหนดให้เปิดเผยนโยบายการบัญชีที่มีสาระสำคัญมากกว่านโยบายการบัญชีที่มีนัยสำคัญ กลุ่มบริษัทได้นำข้อมูลนโยบายการบัญชีที่เคยเปิดเผยมาทบทวนและปรับปรุงข้อมูลตามที่เปิดเผยในหมายเหตุข้อ 3 นโยบายการบัญชีที่มีสาระสำคัญ

มาตรฐานการบัญชี ฉบับที่ 12 เรื่อง ภาษีเงินได้รอการตัดบัญชี เกี่ยวกับสินทรัพย์และหนี้สินที่เกิดจากรายการเดียวกัน

กลุ่มบริษัทได้ถือปฏิบัติตามการปรับปรุงมาตรฐานการบัญชี ฉบับที่ 12 เรื่อง ภาษีเงินได้รอการตัดบัญชี เกี่ยวกับสินทรัพย์และหนี้สินที่เกิดจากรายการเดียวกันตั้งแต่วันที่ 1 มกราคม 2567 การปรับปรุงดังกล่าวได้ลดขอบเขตของการยกเว้นการรับรู้รายการเมื่อเริ่มแรก โดยไม่นำไปใช้กับรายการที่ก่อให้เกิดผลแตกต่างชั่วคราวในจำนวนที่เท่ากันและหักกลบกัน เช่น สัญญาเช่า และประมาณการค่ารื้อถอน จากการปรับปรุงดังกล่าว กลุ่มบริษัทรับรู้รายการสินทรัพย์ภาษีเงินได้รอการตัดบัญชีที่เกี่ยวข้องกับหนี้สินตามสัญญาเช่า และหนี้สินภาษีเงินได้รอการตัดบัญชีที่เกี่ยวข้องกับสินทรัพย์สิทธิการใช้แยกจากกัน อย่างไรก็ตาม การรับรู้รายการดังกล่าวไม่มีผลกระทบต่องบฐานะการเงิน เนื่องจากยอดคงเหลือเข้าเงื่อนไขการหักกลบกันตามมาตรฐานการบัญชี ฉบับที่ 12 และการปรับปรุงดังกล่าวไม่มีผลกระทบต่อกำไรสะสมยกมา ณ วันที่ 1 มกราคม 2566 ทั้งนี้ ผลกระทบที่สำคัญต่อกลุ่มบริษัทเป็นการเปิดเผยข้อมูลสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีที่รับรู้ตามที่เปิดเผยในหมายเหตุข้อ 13 สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี)

นโยบายการบัญชีที่มีสาระสำคัญ

นโยบายการบัญชีที่นำเสนอดังต่อไปนี้ได้ถือปฏิบัติโดยสม่ำเสมอสำหรับงบการเงินทุกรอบระยะเวลารายงาน

เกณฑ์ในการจัดทำงบการเงินรวม

กลุ่มบริษัทบันทึกบัญชีสำหรับการรวมธุรกิจตามวิธีซื้อ โดยวันที่ซื้อกิจการคือวันที่อำนาจในการควบคุมนั้นได้ถูกโอนมาให้กลุ่มบริษัท ยกเว้นกรณีการรวมธุรกิจภายใต้การควบคุมเดียวกัน ทั้งนี้ ค่าใช้จ่ายที่เกี่ยวข้องกับการซื้อธุรกิจรับรู้เป็นค่าใช้จ่ายเมื่อเกิดขึ้น

เงินลงทุนในบริษัทย่อย

งบการเงินของบริษัทย่อยได้รวมอยู่ในงบการเงินรวมนับแต่วันที่มีการควบคุมจนถึงวันที่การควบคุมสิ้นสุดลง ยอดคงเหลือและรายการบัญชีระหว่างกิจการในกลุ่ม รวมถึงรายได้ หรือค่าใช้จ่ายที่ยังไม่เกิดขึ้นจริงซึ่งเป็นผลมาจากรายการระหว่างกิจการในกลุ่ม ถูกตัดรายการในการจัดทำงบการเงินรวม

ณ วันที่ซื้อธุรกิจ กลุ่มบริษัทวัดมูลค่าส่วนได้เสียที่ไม่มีอำนาจควบคุมตามอัตราส่วนได้เสียในสินทรัพย์สุทธิที่ได้มาจากผู้ถูกซื้อ เมื่อมีการเปลี่ยนแปลงส่วนได้เสียในบริษัทย่อยของกลุ่มบริษัทที่ไม่ทำให้กลุ่มบริษัทสูญเสียการควบคุม ผลต่างระหว่างส่วนได้เสียที่ไม่มีอำนาจควบคุมที่มีการปรับปรุงแล้วและมูลค่ายุติธรรมของผลตอบแทนที่จ่ายจากการได้มาหรือผลตอบแทนที่รับจากการจำหน่ายไปจะรับรู้เป็นส่วนเกินหรือส่วนต่ำกว่าทุนอื่นในส่วนของผู้ถือหุ้น

ค่าความนิยมถูกวัดมูลค่า ณ วันที่ซื้อ โดยวัดจากมูลค่ายุติธรรมของสิ่งตอบแทนที่โอนให้ซึ่งรวมถึงการรับรู้จำนวนส่วนได้เสียที่ไม่มีอำนาจควบคุมในผู้ถูกซื้อ หักด้วยมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมาซึ่งวัดมูลค่า ณ วันที่ซื้อ

เงินลงทุนในบริษัทร่วม

กลุ่มบริษัทรับรู้เงินลงทุนในบริษัทร่วมในงบการเงินรวมด้วยวิธีส่วนได้เสีย โดยรับรู้รายการเมื่อเริ่มแรกด้วยราคาทุนซึ่งรวมถึงต้นทุนการทำรายการ ภายหลังการรับรู้รายการเริ่มแรก เงินปันผลรับ ส่วนแบ่งกำไรหรือขาดทุนและกำไรขาดทุนเบ็ดเสร็จอื่นของเงินลงทุนที่บันทึกตามวิธีส่วนได้เสียจะถูกบันทึกในงบการเงินรวมจนถึงวันที่ความมีอิทธิพลอย่างมีนัยสำคัญสิ้นสุดลง

กำไรหรือขาดทุนที่ยังไม่เกิดขึ้นจริงซึ่งเป็นผลมาจากรายการกับบริษัทร่วมถูกตัดรายการกับเงินลงทุนเท่าที่กลุ่มบริษัทมีส่วนได้เสียในกิจการที่ถูกลงทุนนั้น

สินค้าคงเหลือ

สินค้าคงเหลือวัดมูลค่าด้วยราคาทุนหรือมูลค่าสุทธิที่จะได้รับแล้วแต่มูลค่าใดจะต่ำกว่า ต้นทุนของสินค้าคำนวณโดยใช้วิธีถัวเฉลี่ยถ่วงน้ำหนัก ในกรณีที่เป็นสินค้าสำเร็จรูปและสินค้าระหว่างผลิตที่ผลิตเอง ต้นทุนสินค้ารวมการปันส่วนของค่าใช้จ่ายในการผลิตอย่างเหมาะสมโดยคำนึงถึงระดับกำลังการผลิตตามปกติ

มูลค่าสุทธิที่จะได้รับเป็นการประมาณราคาที่จะขายได้จากการดำเนินธุรกิจปกติหักด้วยประมาณการต้นทุนในการผลิตสินค้านั้นให้เสร็จและประมาณการต้นทุนที่จำเป็นต้องจ่ายไปเพื่อให้ขายสินค้านั้นได้

ที่ดิน อาคารและอุปกรณ์

สินทรัพย์ที่เป็นกรรมสิทธิ์ของกิจการ

ที่ดิน อาคารและอุปกรณ์วัดมูลค่าด้วยราคาทุนหักค่าเสื่อมราคาสะสมและผลขาดทุนจากการด้อยค่าสะสม

ค่าเสื่อมราคา

ค่าเสื่อมราคาคำนวณจากจำนวนที่คิดค่าเสื่อมราคาของรายการที่ดิน อาคารและอุปกรณ์ ซึ่งประกอบด้วยราคาทุนของสินทรัพย์หรือมูลค่าอื่นที่ใช้แทนราคาทุนหักด้วยมูลค่าคงเหลือของสินทรัพย์

ค่าเสื่อมราคาคำนวณโดยวิธีเส้นตรงตามเกณฑ์อายุการใช้ประโยชน์โดยประมาณของแต่ละส่วนประกอบของสินทรัพย์ และรับรู้ในกำไรหรือขาดทุน ทั้งนี้ กลุ่มบริษัทไม่คิดค่าเสื่อมราคาสำหรับที่ดินและงานระหว่างการก่อสร้าง

ประมาณการอายุการใช้ประโยชน์ของสินทรัพย์แสดงได้ดังนี้

วิธีการคิดค่าเสื่อมราคา อายุการใช้ประโยชน์ของสินทรัพย์และมูลค่าคงเหลือได้รับการทบทวนทุกรอบปีบัญชีและปรับปรุงตามความเหมาะสม

สินทรัพย์ไม่มีตัวตนอื่น

สินทรัพย์ไม่มีตัวตนอื่นที่กลุ่มบริษัทซื้อมาและมีอายุการใช้ประโยชน์ทราบได้แน่นอนวัดมูลค่าด้วยราคาทุนหักด้วยค่าตัดจำหน่ายสะสมและผลขาดทุนจากการด้อยค่าสะสม

ค่าตัดจำหน่ายคำนวณโดยวิธีเส้นตรงตามระยะเวลาที่คาดว่าจะได้รับประโยชน์จากสินทรัพย์ไม่มีตัวตนและรับรู้ในกำไรหรือขาดทุน โดยเริ่มตัดจำหน่ายสินทรัพย์ไม่มีตัวตนเมื่อสินทรัพย์นั้นพร้อมที่จะให้ประโยชน์ ทั้งนี้ กลุ่มบริษัทไม่ได้คิดค่าตัดจำหน่ายสำหรับต้นทุนระหว่างพัฒนา

ประมาณการระยะเวลาที่คาดว่าจะได้รับประโยชน์แสดงได้ดังนี้

วิธีการตัดจำหน่าย ระยะเวลาที่คาดว่าจะได้รับประโยชน์และมูลค่าคงเหลือได้รับการทบทวนทุกรอบปีบัญชีและปรับปรุงตามความเหมาะสม

สัญญาเช่า

ณ วันเริ่มต้นของสัญญา กลุ่มบริษัทจะประเมินว่าสัญญาเป็นสัญญาเช่าหรือประกอบด้วยสัญญาเช่า เมื่อสัญญานั้นให้สิทธิในการควบคุมการใช้สินทรัพย์ที่ระบุสำหรับช่วงเวลาหนึ่งเพื่อแลกเปลี่ยนกับสิ่งตอบแทน

ณ วันที่สัญญาเช่าเริ่มมีผล หรือวันที่มีการเปลี่ยนแปลงสัญญาเช่า กลุ่มบริษัทจะปันส่วนสิ่งตอบแทนที่ต้องจ่ายตามสัญญาให้กับแต่ละส่วนประกอบของสัญญาเช่าตามราคาเอกเทศของแต่ละส่วนประกอบ กลุ่มบริษัทอาจปฏิบัติตามการผ่อนปรนของมาตรฐานฉบับนี้ซึ่งอาจไม่แยกส่วนประกอบที่ไม่เป็นการเช่า โดยรับรู้สัญญาเช่าและส่วนประกอบที่ไม่เป็นการเช่าเป็นสัญญาเช่าเพียงอย่างเดียว

กลุ่มบริษัทรับรู้สินทรัพย์สิทธิการใช้และหนี้สินตามสัญญาเช่า ณ วันที่สัญญาเช่าเริ่มมีผล ยกเว้นสัญญาเช่าซึ่งสินทรัพย์มีมูลค่าต่ำหรือสัญญาเช่าระยะสั้นจะรับรู้เป็นค่าใช้จ่ายโดยวิธีเส้นตรงตลอดอายุสัญญาเช่า

สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสมและผลขาดทุนจากการด้อยค่าสะสม และปรับปรุงเมื่อมีการวัดมูลค่าใหม่ของหนี้สินตามสัญญาเช่า

ค่าเสื่อมราคาของสินทรัพย์สิทธิการใช้รับรู้ในกำไรหรือขาดทุนด้วยวิธีเส้นตรงนับจากวันที่สัญญาเช่าเริ่มมีผลจนถึงวันสิ้นสุดอายุสัญญาเช่า เว้นแต่สัญญาเช่าที่โอนกรรมสิทธิ์ในสินทรัพย์ที่เช่าให้กับกลุ่มบริษัทเมื่อสิ้นสุดสัญญาเช่า หรือกลุ่มบริษัทจะใช้สิทธิในการซื้อสินทรัพย์ ในกรณีนี้จะบันทึกค่าเสื่อมราคาตลอดอายุการใช้ประโยชน์ของสินทรัพย์ที่เช่า ซึ่งกำหนดตามเกณฑ์เดียวกันกับสินทรัพย์ที่เกี่ยวข้อง

หนี้สินตามสัญญาเช่าวัดมูลค่าเมื่อเริ่มแรกด้วยมูลค่าปัจจุบันของค่าเช่าที่ต้องจ่ายทั้งหมดตามสัญญา โดยกลุ่มบริษัทใช้อัตราดอกเบี้ยเงินกู้ยืมส่วนเพิ่มในการคิดลดเป็นมูลค่าปัจจุบัน ทั้งนี้กลุ่มบริษัทกำหนดอัตราดอกเบี้ยเงินกู้ยืมส่วนเพิ่มโดยนำอัตราดอกเบี้ยจากแหล่งข้อมูลทางการเงินภายนอกหลายแห่งและได้ปรับปรุงบางส่วนเพื่อให้สะท้อนระยะเวลาของสัญญาเช่าและลักษณะของสินทรัพย์ที่เช่า

กลุ่มบริษัทแสดงสินทรัพย์สิทธิการใช้ที่ไม่เป็นไปตามคำนิยามของอสังหาริมทรัพย์เพื่อการลงทุนเป็นที่ดิน อาคารและอุปกรณ์ในงบฐานะการเงิน

การด้อยค่าสินทรัพย์ที่ไม่ใช่สินทรัพย์ทางการเงิน

ยอดสินทรัพย์ตามบัญชีของกลุ่มบริษัทได้รับการทบทวนทุกวันสิ้นรอบระยะเวลารายงานว่ามีข้อบ่งชี้เรื่องการด้อยค่าหรือไม่ ในกรณีที่มีข้อบ่งชี้ กลุ่มบริษัทจะทำการประมาณมูลค่าสินทรัพย์ที่คาดว่าจะได้รับคืน สำหรับค่าความนิยมและสินทรัพย์ไม่มีตัวตนอื่นที่มีอายุการใช้ประโยชน์ไม่ทราบแน่นอน หรือยังไม่พร้อมใช้งานจะประมาณมูลค่าที่คาดว่าจะได้รับคืนทุกปีในช่วงเวลาเดียวกัน

ผลประโยชน์ของพนักงาน

โครงการผลประโยชน์ที่กำหนดไว้

ภาระผูกพันสุทธิของกลุ่มบริษัทจากโครงการผลประโยชน์ที่กำหนดไว้ถูกคำนวณจากการประมาณผลประโยชน์ในอนาคตที่เกิดจากการทำงานของพนักงานในงวดปัจจุบันและงวดก่อนๆ ผลประโยชน์ดังกล่าวได้มีการคิดลดกระแสเงินสดเพื่อให้เป็นมูลค่าปัจจุบัน ซึ่งจัดทำโดยนักคณิตศาสตร์ประกันภัยที่ได้รับอนุญาตเป็นประจำทุกปี

ในการวัดมูลค่าใหม่ของหนี้สินผลประโยชน์ที่กำหนดไว้สุทธิ ผลกำไรหรือขาดทุนจากการประมาณการตามหลักคณิตศาสตร์ประกันภัยจะถูกรับรู้รายการในกำไรขาดทุนเบ็ดเสร็จอื่น กลุ่มบริษัทกำหนดดอกเบี้ยจ่ายของหนี้สินผลประโยชน์ที่กำหนดไว้สุทธิโดยใช้อัตราคิดลดที่ใช้วัดมูลค่าภาระผูกพันตามโครงการผลประโยชน์ ณ ต้นปี โดยคำนึงถึงการเปลี่ยนแปลงใดๆ ในหนี้สินผลประโยชน์ที่กำหนดไว้สุทธิซึ่งเป็นผลมาจากการสมทบเงินและการจ่ายชำระผลประโยชน์ ดอกเบี้ยจ่ายสุทธิและค่าใช้จ่ายอื่นๆ ที่เกี่ยวข้องกับโครงการผลประโยชน์รับรู้ในกำไรหรือขาดทุน

ผลประโยชน์ระยะยาวอื่น

ภาระผูกพันสุทธิของกลุ่มบริษัทที่เป็นผลประโยชน์ระยะยาวของพนักงานเป็นผลประโยชน์ในอนาคตที่เกิดจากการทำงานของพนักงานในงวดปัจจุบันและงวดก่อนๆ ซึ่งผลประโยชน์นี้ได้คิดลดกระแสเงินสดเพื่อให้เป็นมูลค่าปัจจุบัน ผลกำไรหรือขาดทุนจากการวัดมูลค่าใหม่จะรับรู้ในกำไรหรือขาดทุนเมื่อเกิดขึ้น

รายได้จากสัญญาที่ทำกับลูกค้า

การรับรู้รายได้

รายได้รับรู้เมื่อลูกค้ามีอำนาจควบคุมในสินค้าหรือบริการด้วยจำนวนเงินที่สะท้อนถึงสิ่งตอบแทนที่กลุ่มบริษัทคาดว่าจะมีสิทธิได้รับซึ่งไม่รวมจำนวนเงินที่เก็บแทนบุคคลที่สาม รายได้ที่รับรู้ไม่รวมภาษีมูลค่าเพิ่มและแสดงสุทธิจากส่วนลดการค้า และส่วนลดตามปริมาณ

การขายสินค้าและบริการ

รายได้จากการขายสินค้ารับรู้ ณ เวลาใดเวลาหนึ่งเมื่อกลุ่มบริษัทโอนการควบคุมในสินค้าไปยังลูกค้าซึ่งโดยทั่วไปเกิดขึ้น ณ วันที่มีการส่งมอบสินค้าให้กับลูกค้า สำหรับการขายที่ให้สิทธิลูกค้าในการคืนสินค้า กลุ่มบริษัททำการประมาณการรับคืนสินค้าจากข้อมูลอัตราการคืนสินค้าในอดีตและจะไม่รับรู้รายได้จากการขายสินค้าและต้นทุนขายสำหรับรายการสินค้าที่คาดว่าจะได้รับคืน

รายได้จากการให้บริการรับรู้ตลอดช่วงเวลาหนึ่ง โดยอ้างอิงกับระดับความก้าวหน้าตามภาระที่ต้องปฏิบัติหรือเมื่อได้ให้บริการ ระดับความก้าวหน้าประเมินโดยใช้วิธีผลผลิตหรือวิธีปัจจัยนำเข้า

สำหรับสัญญาที่มีการรวมการขายสินค้าและบริการเข้าด้วยกัน กลุ่มบริษัทรับรู้รายได้จากการขายสินค้าและการให้บริการแยกจากกัน หากสามารถแยกสินค้าหรือบริการดังกล่าวออกจากกันได้และลูกค้าได้รับประโยชน์จากสินค้าหรือบริการนั้น หรือมีการให้บริการหลายๆ ประเภทในรอบระยะเวลารายงานที่แตกต่างกัน สิ่งตอบแทน ที่ได้รับจะถูกปันส่วนตามสัดส่วนของราคาขายที่เป็นเอกเทศของสินค้าและบริการนั้นๆ ซึ่งได้ระบุไว้ในรายงานอัตราค่าสินค้าหรือบริการที่กลุ่มบริษัทขายสินค้าและบริการเป็นเอกเทศแยกต่างหาก

กลุ่มบริษัทมีจังหวะเวลาของการรับรู้รายได้ส่วนใหญ่มาจากการขาย โดยเป็นรายได้ที่รับรู้ ณ เวลาใดเวลาหนึ่ง

สินทรัพย์และหนี้สินที่เกิดจากสัญญา

สินทรัพย์ที่เกิดจากสัญญารับรู้เมื่อกลุ่มบริษัทรับรู้รายได้ก่อนที่จะมีสิทธิที่ปราศจากเงื่อนไขในการได้รับสิ่งตอบแทน สินทรัพย์ที่เกิดจากสัญญาวัดมูลค่าด้วยมูลค่าของสิ่งตอบแทนที่กลุ่มบริษัทคาดว่าจะได้รับหักค่าเผื่อผลขาดทุนด้านเครดิตที่คาดว่าจะเกิดขึ้น สินทรัพย์ที่เกิดจากสัญญาจะถูกจัดประเภทเป็นลูกหนี้การค้าเมื่อกลุ่มบริษัทมีสิทธิที่ปราศจากเงื่อนไขในการได้รับสิ่งตอบแทน ซึ่งโดยทั่วไปเกิดขึ้นเมื่อกลุ่มบริษัทออกใบแจ้งหนี้ให้กับลูกค้า

หนี้สินที่เกิดจากสัญญาเป็นภาระผูกพันที่จะต้องโอนสินค้าหรือบริการให้กับลูกค้า หนี้สินที่เกิดจากสัญญารับรู้เมื่อกลุ่มบริษัทได้รับชำระหรือมีสิทธิที่ปราศจากเงื่อนไขในการได้รับสิ่งตอบแทนที่เรียกคืนไม่ได้จากลูกค้าก่อนที่กลุ่มบริษัทรับรู้รายได้ที่เกี่ยวข้อง

ภาษีเงินได้

ค่าใช้จ่ายภาษีเงินได้สำหรับปีประกอบด้วย ภาษีเงินได้ของงวดปัจจุบันและภาษีเงินได้รอการตัดบัญชี ซึ่งรับรู้ในกำไรหรือขาดทุน เว้นแต่ในส่วนที่เกี่ยวกับรายการที่รับรู้โดยตรงในส่วนของผู้ถือหุ้นหรือกำไรขาดทุนเบ็ดเสร็จอื่น

กลุ่มบริษัทได้ถือปฏิบัติตามการปรับปรุงมาตรฐานการบัญชี ฉบับที่ 12 เรื่อง ภาษีเงินได้ ฉบับแก้ไขเพิ่มเติมเรื่องการปฏิรูปภาษีระหว่างประเทศ - กฎการคำนวณภาษีเงินได้เสาหลักที่สอง โดยกำหนดให้ยกเว้นการรับรู้และการเปิดเผยข้อมูลเกี่ยวกับภาษีเงินได้รอการตัดบัญชีสำหรับการจัดเก็บภาษีเงินได้ขั้นต่ำส่วนเพิ่มเป็นการชั่วคราว ซึ่งมีผลบังคับใช้ทันที และจะรับรู้เป็นค่าใช้จ่ายภาษีเงินได้เมื่อเกิดขึ้น

ภาษีเงินได้รอการตัดบัญชีบันทึกโดยคำนวณจากผลแตกต่างชั่วคราวที่เกิดขึ้นระหว่างมูลค่าตามบัญชีของสินทรัพย์และหนี้สินและจำนวนที่ใช้เพื่อความมุ่งหมายทางภาษี ภาษีเงินได้รอการตัดบัญชีจะไม่ถูกรับรู้เมื่อเกิดจากผลแตกต่างชั่วคราวสำหรับการรับรู้ค่าความนิยมในครั้งแรก การรับรู้สินทรัพย์หรือหนี้สินในครั้งแรกซึ่งเป็นรายการที่ไม่ใช่การรวมธุรกิจหรือไม่ส่งผลกระทบต่อกำไรขาดทุนทางบัญชีและทางภาษี ณ วันที่เกิดรายการนั้น และไม่ทำให้ ผลแตกต่างชั่วคราวที่ต้องเสียภาษีและผลแตกต่างชั่วคราวที่ใช้หักภาษีมีจำนวนเท่ากัน ณ วันที่เกิดรายการนั้น และผลแตกต่างที่เกี่ยวข้องกับเงินลงทุนในบริษัทย่อยและบริษัทร่วม ซึ่งกลุ่มบริษัทสามารถควบคุมระยะเวลาในการกลับรายการของผลแตกต่างชั่วคราวและมีความเป็นไปได้ค่อนข้างแน่ว่าจะไม่กลับรายการในอนาคตอันใกล้

การวัดมูลค่าของภาษีเงินได้รอการตัดบัญชีต้องสะท้อนถึงผลกระทบทางภาษีที่จะเกิดจากลักษณะวิธีการที่กลุ่มบริษัทคาดว่าจะได้รับประโยชน์จากสินทรัพย์หรือจะจ่ายชำระหนี้สินตามมูลค่าตามบัญชี ณ วันสิ้นรอบระยะเวลารายงาน โดยใช้อัตราภาษีที่ประกาศใช้หรือที่คาดว่ามีผลบังคับใช้ ณ วันสิ้นรอบระยะเวลารายงาน

สินทรัพย์ภาษีเงินได้รอการตัดบัญชีจะบันทึกต่อเมื่อมีความเป็นไปได้ค่อนข้างแน่ว่ากำไรเพื่อเสียภาษีในอนาคตจะมีจำนวนเพียงพอกับการใช้ประโยชน์จากผลแตกต่างชั่วคราวดังกล่าว สินทรัพย์ภาษีเงินได้รอการตัดบัญชีจะถูกทบทวน ณ ทุกวันสิ้นรอบระยะเวลารายงานและจะถูกปรับลดลงเท่าที่ประโยชน์ทางภาษีจะมีโอกาสถูกใช้จริง

เงินตราต่างประเทศ

รายการบัญชีที่เป็นเงินตราต่างประเทศ

รายการบัญชีที่เป็นเงินตราต่างประเทศ รวมถึงสินทรัพย์และหนี้สินที่ไม่เป็นตัวเงินซึ่งเกิดจากรายการบัญชีที่เป็นเงินตราต่างประเทศและบันทึกตามเกณฑ์ราคาทุนเดิม แปลงค่าเป็นสกุลเงินที่ใช้ในการดำเนินงานของแต่ละบริษัทในกลุ่มบริษัท โดยใช้อัตราแลกเปลี่ยน ณ วันที่เกิดรายการ

สินทรัพย์และหนี้สินที่เป็นตัวเงินและเป็นเงินตราต่างประเทศ ณ วันสิ้นรอบระยะเวลารายงาน แปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันสิ้นรอบระยะเวลารายงาน

ผลแตกต่างของอัตราแลกเปลี่ยนที่เกิดจากการแปลงค่ารับรู้ในกำไรหรือขาดทุน ยกเว้นผลต่างของอัตราแลกเปลี่ยนที่เกิดขึ้นจากการแปลงค่าของเงินลงทุนในตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น

หน่วยงานต่างประเทศ

สินทรัพย์และหนี้สินของหน่วยงานต่างประเทศ รวมถึงค่าความนิยมและรายการปรับปรุงมูลค่ายุติธรรมที่เกิดขึ้นจากการซื้อหน่วยงานต่างประเทศ แปลงค่าเป็นเงินบาทโดยใช้อัตราแลกเปลี่ยน ณ วันสิ้นรอบระยะเวลารายงาน รายได้และค่าใช้จ่ายของหน่วยงานต่างประเทศแปลงค่าเป็นเงินบาทโดยใช้อัตราแลกเปลี่ยนถัวเฉลี่ยที่ใกล้เคียงกับอัตราแลกเปลี่ยน ณ วันที่เกิดรายการ ผลต่างจากอัตราแลกเปลี่ยนที่เกิดจากการแปลงค่ารับรู้ในกำไรขาดทุนเบ็ดเสร็จอื่น ยกเว้นผลต่างจากการแปลงค่าที่ถูกปันส่วนให้ส่วนได้เสียที่ไม่มีอำนาจควบคุม ผลสะสมของผลต่างจากอัตราแลกเปลี่ยนที่เกิดจากการแปลงค่างบการเงินแสดงไว้เป็นรายการในองค์ประกอบอื่นของส่วนของผู้ถือหุ้นจนกว่ามีการจำหน่ายหน่วยงานในต่างประเทศนั้นออกไป

เครื่องมือทางการเงิน

การจัดประเภทและการวัดมูลค่า

สินทรัพย์ทางการเงินและหนี้สินทางการเงินอื่นๆ นอกเหนือจากลูกหนี้การค้าและเจ้าหนี้การค้า รับรู้รายการเมื่อเริ่มแรกเมื่อกลุ่มบริษัทเป็นคู่สัญญาตามข้อกำหนดของเครื่องมือทางการเงินนั้น จะวัดมูลค่าโดยรวมต้นทุนการทำรายการที่เกี่ยวข้องโดยตรงกับการได้มาหรือการออกตราสาร เว้นแต่สินทรัพย์ทางการเงินและหนี้สินทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุนซึ่งวัดมูลค่าเมื่อเริ่มแรกและภายหลังด้วยมูลค่ายุติธรรม จะรับรู้ต้นทุนการทำรายการที่เกี่ยวข้องโดยตรงกับการได้มาหรือการออกตราสารนั้นในกำไรหรือขาดทุน

ณ วันที่รับรู้รายการเมื่อเริ่มแรก สินทรัพย์ทางการเงินจะถูกจัดประเภทรายการตามการวัดมูลค่า ได้แก่ การวัดมูลค่าด้วยราคาทุนตัดจำหน่าย มูลค่ายุติธรรมผ่านกำไรขาดทุนเบ็ดเสร็จอื่นหรือมูลค่ายุติธรรมผ่านกำไรหรือขาดทุน

สินทรัพย์ทางการเงินจะไม่ถูกจัดประเภทรายการใหม่ภายหลังการรับรู้รายการเมื่อเริ่มแรก เว้นแต่กลุ่มบริษัทมีการเปลี่ยนแปลงโมเดลธุรกิจในการบริหารสินทรัพย์ทางการเงิน ในกรณีดังกล่าวสินทรัพย์ทางการเงินที่ได้รับผลกระทบทั้งหมดจะถูกจัดประเภทรายการใหม่โดยทันทีเป็นต้นไปนับจากวันที่มีการเปลี่ยนแปลงการจัดประเภท

ณ วันที่รับรู้รายการเมื่อเริ่มแรก หนี้สินทางการเงินจัดประเภทด้วยราคาทุนตัดจำหน่ายตามวิธีดอกเบี้ยที่แท้จริง ยกเว้นหากถือไว้เพื่อค้าหรือเป็นตราสารอนุพันธ์ ให้จัดประเภทด้วยมูลค่ายุติธรรมผ่านกำไรหรือขาดทุน ดอกเบี้ยจ่าย ผลกำไรและขาดทุนจากอัตราแลกเปลี่ยน และผลกำไรหรือขาดทุนที่เกิดจากการตัดรายการออกจากบัญชีจะรับรู้ในกำไรหรือขาดทุน

สินทรัพย์ทางการเงินที่วัดมูลค่าด้วยราคาทุนตัดจำหน่ายถูกวัดมูลค่าในภายหลังด้วยราคาทุนตัดจำหน่ายตามวิธีดอกเบี้ยที่แท้จริง ราคาทุนตัดจำหน่ายจะถูกลดลงด้วยผลขาดทุนด้านเครดิตที่คาดว่าจะเกิดขึ้น สำหรับรายได้ดอกเบี้ย ผลกำไรและขาดทุนจากอัตราแลกเปลี่ยน ผลขาดทุนด้านเครดิตที่คาดว่าจะเกิดขึ้น และผลกำไรหรือขาดทุนที่เกิดจากการตัดรายการออกจากบัญชีรับรู้ในกำไรหรือขาดทุน

อนุพันธ์

อนุพันธ์รับรู้ด้วยมูลค่ายุติธรรม และวัดมูลค่ายุติธรรมทุกวันสิ้นรอบระยะเวลารายงาน ผลกำไรหรือขาดทุนจากการวัดมูลค่ายุติธรรมใหม่จะรับรู้ในกำไรหรือขาดทุนทันที เว้นแต่อนุพันธ์นั้นมีไว้เพื่อป้องกันความเสี่ยงในกระแสเงินสด

การด้อยค่าสินทรัพย์ทางการเงิน

กลุ่มบริษัทพิจารณารับรู้ค่าเผื่อผลขาดทุนด้านเครดิตที่คาดว่าจะเกิดขึ้นสำหรับสินทรัพย์ทางการเงินที่วัดมูลค่าด้วยราคาทุนตัดจำหน่าย และลูกหนี้สัญญาเช่า

กลุ่มบริษัทรับรู้ผลขาดทุนด้านเครดิตที่คาดว่าจะเกิดขึ้นด้วยผลขาดทุนด้านเครดิตที่คาดว่าจะเกิดขึ้นในอีก 12 เดือนข้างหน้า ยกเว้นสินทรัพย์ทางการเงินที่มีการเพิ่มขึ้นอย่างมีนัยสำคัญของความเสี่ยงด้านเครดิตนับแต่การรับรู้รายการเมื่อเริ่มแรกหรือเป็นสินทรัพย์ทางการเงินที่มีการด้อยค่าด้านเครดิต หรือลูกหนี้การค้าที่เลือกใช้วิธีการอย่างง่าย (Simplified Approach) กรณีดังกล่าวจะวัดค่าเผื่อผลขาดทุนด้วยผลขาดทุนด้านเครดิตที่คาดว่าจะเกิดขึ้นตลอดอายุของสัญญา

ผลขาดทุนด้านเครดิตที่คาดว่าจะเกิดขึ้นเป็นการประมาณผลขาดทุนด้านเครดิตด้วยความน่าจะเป็นถ่วงน้ำหนักโดยพิจารณาถึงการคาดการณ์ในอนาคตประกอบกับประสบการณ์ในอดีต ซึ่งคำนวณโดยใช้มูลค่าปัจจุบันของจำนวนเงินที่คาดว่าจะไม่ได้รับคิดลดด้วยอัตราดอกเบี้ยที่แท้จริงของสินทรัพย์ทางการเงิน

กลุ่มบริษัทพิจารณาว่าสินทรัพย์ทางการเงินมีความเสี่ยงด้านเครดิตต่ำเมื่อมีอันดับความน่าเชื่อถืออยู่ในระดับที่น่าลงทุน และกลุ่มบริษัทจะรับรู้ผลขาดทุนด้านเครดิตที่คาดว่าจะเกิดขึ้นสำหรับสินทรัพย์ทางการเงินมีความเสี่ยงด้านเครดิตต่ำด้วยผลขาดทุนด้านเครดิตที่คาดว่าจะเกิดขึ้นในอีก 12 เดือนข้างหน้า

กลุ่มบริษัทพิจารณาว่าความเสี่ยงด้านเครดิตของสินทรัพย์ทางการเงินเพิ่มขึ้นอย่างมีนัยสำคัญหากเกินกำหนดชำระมากกว่า 30 วัน มีการเปลี่ยนแปลงของอันดับความน่าเชื่อถือที่ลดระดับลงอย่างมีนัยสำคัญ มีการดำเนินงานที่ถดถอยอย่างมีนัยสำคัญ หรือมีการเปลี่ยนแปลงหรือคาดการณ์การเปลี่ยนแปลงของเทคโนโลยี ตลาด สภาวการณ์ทางเศรษฐกิจหรือกฎหมายที่ส่งผลในทางลบอย่างมีนัยสำคัญต่อความสามารถของลูกหนี้ในการจ่ายชำระภาระผูกพันให้กับกลุ่มบริษัท

กลุ่มบริษัทพิจารณาว่าสินทรัพย์ทางการเงินจะเกิดการผิดสัญญาเมื่อ

ผู้กู้ไม่สามารถจ่ายชำระภาระผูกพันด้านเครดิตให้แก่กลุ่มบริษัทได้เต็มจำนวน อีกทั้งกลุ่มบริษัทไม่มีสิทธิในการไล่เบี้ย เช่น การยึดหลักประกัน (หากมีการวางหลักประกัน) หรือ

สินทรัพย์ทางการเงินค้างชำระเกินกว่า 90 วัน

ผลขาดทุนด้านเครดิตที่คาดว่าจะเกิดขึ้นมีการประเมินใหม่ ณ วันสิ้นรอบระยะเวลาที่รายงาน เพื่อสะท้อนการเปลี่ยนแปลงของความเสี่ยงด้านเครดิตของเครื่องมือทางการเงินนับจากวันที่รับรู้รายการเมื่อเริ่มแรก การเพิ่มขึ้นของค่าเผื่อผลขาดทุนแสดงเป็นผลขาดทุนจากการด้อยค่าในกำไรหรือขาดทุน

การซื้อธุรกิจและการเปลี่ยนแปลงในส่วนได้เสียในบริษัทย่อย

ปี 2567

การซื้อธุรกิจ

เมื่อวันที่ 29 มิถุนายน 2567 SCGP Solutions (Singapore) Pte. Ltd. ซึ่งเป็นบริษัทย่อยที่กลุ่มบริษัทถือหุ้นทั้งหมดได้เข้าซื้อหุ้นในสัดส่วนร้อยละ 90 ในบริษัทวีอีเอ็ม (ไทยแลนด์) จำกัด (“VEM-TH”) ผู้ผลิตชิ้นส่วนสมรรถนะสูงจากการฉีดขึ้นรูปพอลิเมอร์ในประเทศไทย การเข้าซื้อหุ้นดังกล่าวมีมูลค่าเงินลงทุนรวม 5.2 ล้านดอลลาร์สหรัฐ หรือเทียบเท่าเงินบาท 193 ล้านบาท โดยจ่ายชำระเงินค่าหุ้นงวดแรก 2.8 ล้านดอลลาร์สหรัฐ หรือเทียบเท่าเงินบาท 103 ล้านบาท และค่าหุ้นส่วนที่เหลือจะจ่ายเมื่อบรรลุเงื่อนไขตามที่กำหนดไว้ภายในระยะเวลา 4 ปี นับจากวันที่ซื้อธุรกิจ และรวมเงินค่าหุ้นที่คาดว่าจะต้องจ่ายในอนาคตโดยพิจารณาจากผลประกอบการส่วนเพิ่มของปี 2568 ถึง 2570 ทั้งนี้ ณ วันที่ซื้อธุรกิจ สินทรัพย์สุทธิที่ได้มามีมูลค่ายุติธรรมรวม 126 ล้านบาท และค่าความนิยมจากการซื้อธุรกิจ จำนวนเงิน 67 ล้านบาท

การลงทุนใน VEM-TH เป็นการต่อยอดกลยุทธ์การขยายการเติบโตของธุรกิจบรรจุภัณฑ์ในกลุ่มวัสดุอุปกรณ์ทางการแพทย์และอุปกรณ์สำหรับใช้ในห้องปฏิบัติการ โดยมีสายการผลิตสินค้าชิ้นส่วนสมรรถนะสูงจากการฉีดขึ้นรูปพอลิเมอร์ที่มีระบบบริหารงานคุณภาพสำหรับเครื่องมือแพทย์และห้องปลอดเชื้อที่ผ่านมาตรฐานการรับรองความสะอาดของอากาศ (Cleanroom) และมีฐานลูกค้าหลักในอุตสาหกรรมการแพทย์ การบิน ชิ้นส่วนอิเล็กทรอนิกส์ และยานยนต์ ซึ่งครอบคลุมตลาดในไทยและต่างประเทศ นอกจากนี้ยังช่วยเพิ่มศักยภาพการผลิตสินค้าของ Deltalab, S.L. และ Bicappa Lab S.r.L. เพื่อรองรับการเติบโตของความต้องการในภูมิภาคเอเชียตะวันออกเฉียงใต้ได้ในอนาคต

การซื้อธุรกิจดังกล่าวข้างต้น กลุ่มบริษัทมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 31 ธันวาคม 2567 การประเมินมูลค่ายุติธรรมได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อยแล้ว

นอกจากนี้ ในไตรมาสที่ 2 ของปี 2567 การประเมินมูลค่ายุติธรรมของสินทรัพย์ที่ได้มาและหนี้สินที่รับมาจากการซื้อธุรกิจ Law Print & Packaging Management Limited (สหราชอาณาจักร) Bicappa Lab S.r.L. (ประเทศอิตาลี) และ Starprint Vietnam Joint Stock Company (ประเทศเวียดนาม) ในไตรมาสที่ 4 ของปี 2566 โดยผู้ประเมินราคาอิสระได้แล้วเสร็จ กลุ่มบริษัทมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรม โดยส่วนใหญ่เป็นการปรับปรุงมูลค่ายุติธรรมของที่ดิน อาคารและอุปกรณ์เพิ่มขึ้น 199 ล้านบาท สินทรัพย์ไม่มีตัวตนเพิ่มขึ้น 54 ล้านบาท และปรับปรุงค่าความนิยมจากการซื้อธุรกิจลดลง 139 ล้านบาท ซึ่งการปรับปรุงดังกล่าวเป็นไปตามเงื่อนไขการปรับปรุงบัญชีเกี่ยวกับการซื้อธุรกิจ

การเปลี่ยนแปลงในส่วนได้เสียในบริษัทย่อย

ในไตรมาสที่ 3 ของปี 2567 กลุ่มบริษัทได้ซื้อหุ้นสามัญของบริษัทย่อย PT Fajar Surya Wisesa Tbk. เพิ่มขึ้นร้อยละ 44.48 (จากร้อยละ 55.23 เป็นร้อยละ 99.71) และ Deltalab Global, S.L. เพิ่มขึ้นร้อยละ 4.06 (จากร้อยละ 85 เป็นร้อยละ 89.06) ต่อมาในไตรมาสที่ 4 ของปี 2567 กลุ่มบริษัทได้ซื้อหุ้นสามัญของบริษัทย่อย  PT Indonesia Dirtajaya Aneka Industri Box, PT Bahana Buana Box และ PT Rapipack Asritama (รวมเรียกว่า “Intan Group”) เพิ่มขึ้นร้อยละ 11.5 (จากร้อยละ 75 เป็นร้อยละ 86.5) โดยการซื้อหุ้นบริษัทย่อยเพิ่มขึ้นดังกล่าวเป็นการซื้อหุ้นจากผู้ถือหุ้นเดิมที่ยื่นใช้สิทธิในการซื้อขายหุ้น จำนวนเงินรวม 23,195 ล้านบาท โดยมีผลกระทบของการเปลี่ยนแปลงในส่วนได้เสียในบริษัทย่อยของกลุ่มบริษัท ดังนี้

ทั้งนี้ กลุ่มบริษัทได้มีการกลับรายการหนี้สินจากสิทธิในการซื้อขายหุ้นและส่วนได้เสียทุนอื่น จำนวนรวม 23,204 ล้านบาท เนื่องจากการซื้อหุ้นสามัญของบริษัทย่อยดังกล่าวข้างต้น

ปี 2566

ในไตรมาสที่ 4 ของปี 2566 กลุ่มบริษัทได้มีการซื้อธุรกิจที่สำคัญ ดังนี้

Law Print & Packaging Management Limited สหราชอาณาจักร

เมื่อวันที่ 25 ตุลาคม 2566 SCGP Solutions (Singapore) Pte. Ltd. ซึ่งเป็นบริษัทย่อยที่กลุ่มบริษัทถือหุ้นทั้งหมดได้เข้าซื้อหุ้นในสัดส่วนร้อยละ 100 ใน Law Print & Packaging Management Limited (“Law Print”) ผู้ให้บริการบรรจุภัณฑ์แบบครบวงจรในสหราชอาณาจักร โดยการเข้าซื้อหุ้นดังกล่าวมีมูลค่าเงินลงทุนรวม 11.1 ล้านปอนด์สเตอร์ลิง หรือเทียบเท่าเงินบาท 490 ล้านบาท

การลงทุนใน Law Print จะช่วยขยายช่องทางการขายและเครือข่ายลูกค้าของกลุ่มบริษัทโดยมุ่งเน้นที่ตลาดอาหารสัตว์เลี้ยงซึ่งเติบโตอย่างรวดเร็วในสหราชอาณาจักรและทวีปยุโรป นอกจากนี้ประโยชน์จากการประสานกำลังทางธุรกิจดังกล่าวยังครอบคลุมถึงการขายสินค้าหรือบริการที่เกี่ยวข้องของบรรจุภัณฑ์สำหรับสินค้าอุปโภคบริโภคของกลุ่มบริษัทให้แก่ลูกค้าของ Law Print โดยเฉพาะอย่างยิ่งในกลุ่มบริษัทข้ามชาติอีกด้วย

Bicappa Lab S.r.L. ประเทศอิตาลี

เมื่อวันที่ 26 ตุลาคม 2566 Deltalab, S.L. (“Deltalab”) ซึ่งเป็นบริษัทย่อยที่กลุ่มบริษัทถือหุ้นร้อยละ 85 ได้เข้าซื้อหุ้นในสัดส่วนร้อยละ 85 ใน Bicappa Lab S.r.L. (“Bicappa”) ผู้ผลิตอุปกรณ์ทางการแพทย์และอุปกรณ์สำหรับใช้ในห้องปฏิบัติการซึ่งเป็นผู้เชี่ยวชาญด้านการผลิตปิเปตต์ทิป (Pipette tips) ในประเทศอิตาลี การเข้าซื้อหุ้นดังกล่าวมีมูลค่าเงินลงทุนรวม 3.2 ล้านยูโร หรือเทียบเท่าเงินบาท 123 ล้านบาท โดยมีข้อตกลงกับผู้ถือหุ้นเดิมในการให้สิทธิซื้อหรือขายหุ้นส่วนที่เหลือร้อยละ 15 ซึ่งการกำหนดราคาและระยะเวลาในการใช้สิทธิเป็นไปตามเงื่อนไขที่ระบุไว้ในสัญญา

การลงทุนใน Bicappa เป็นการขยายธุรกิจในลักษณะ Backward Integration ด้วยการจัดหา Pipette tips ซึ่งเป็นหนึ่งในสินค้าประเภทอุปกรณ์สำหรับใช้ในห้องปฏิบัติการที่สำคัญของ Deltalab นอกจากนี้จะช่วยให้ Deltalab สามารถขยายกิจการเข้าสู่ธุรกิจ Pipette tips ได้ทันที พร้อมกับเข้าถึงองค์ความรู้เกี่ยวกับการใช้เทคโนโลยีการฉีดขึ้นรูปพอลิเมอร์ (Polymer Injection Technology) สำหรับ Auto-pipetting และครอบคลุมการเพิ่มยอดขายอุปกรณ์ทางการแพทย์และอุปกรณ์สำหรับใช้ในห้องปฏิบัติการอื่นๆ ของ Deltalab ผ่านลูกค้าของ Bicappa อีกด้วย

Starprint Vietnam Joint Stock Company ประเทศเวียดนาม

เมื่อวันที่ 18 ธันวาคม 2566 SCGP Solutions (Singapore) Pte. Ltd. ซึ่งเป็นบริษัทย่อยที่กลุ่มบริษัทถือหุ้นทั้งหมดได้เข้าซื้อหุ้นในสัดส่วนร้อยละ 70 ใน Starprint Vietnam Joint Stock Company (“SPV”) ผู้ผลิตบรรจุภัณฑ์กล่องกระดาษแข็งแบบพับได้ (Offset Folding Carton) ในประเทศเวียดนาม การเข้าซื้อหุ้นดังกล่าวมีมูลค่าเงินลงทุนรวม 676.1 พันล้านดองเวียดนาม หรือเทียบเท่าเงินบาท 979 ล้านบาท โดยมีข้อตกลงกับผู้ถือหุ้นเดิมในการให้สิทธิซื้อหรือขายหุ้นส่วนที่เหลือร้อยละ 5 ซึ่งการกำหนดราคาและระยะเวลาในการใช้สิทธิเป็นไปตามเงื่อนไขที่ระบุไว้ในสัญญา

การลงทุนใน SPV จะช่วยให้การให้บริการด้านบรรจุภัณฑ์แบบครบวงจรของกลุ่มบริษัทสามารถตอบสนองความต้องการที่เพิ่มขึ้นของฐานลูกค้าในประเทศเวียดนามและภูมิภาคอาเซียน และยังเอื้อให้เกิดการผนึกกำลังร่วมกัน โดย SPV จะเป็นฐานการผลิตกล่องบรรจุภัณฑ์คงรูปคุณภาพสูง (Rigid Boxes) แห่งแรกในภูมิภาคอาเซียน รวมถึงเป็นฐานการผลิตกล่องบรรจุภัณฑ์แบบพับได้แห่งแรกในประเทศเวียดนามของกลุ่มบริษัท

สินทรัพย์ที่ได้มาและหนี้สินที่รับมา ณ วันที่ซื้อธุรกิจ มีดังนี้

กลุ่มบริษัทมีค่าใช้จ่ายที่เกี่ยวข้องกับการซื้อธุรกิจดังกล่าวรวม 29 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวม

บุคคลหรือกิจการที่เกี่ยวข้องกัน

ความสัมพันธ์ที่มีกับบุคคลหรือกิจการที่เกี่ยวข้องกัน มีดังนี้

รายการที่สำคัญกับกิจการที่เกี่ยวข้องกันสำหรับปีสิ้นสุดวันที่ 31 ธันวาคม และนโยบายการกำหนดราคาสรุปได้ดังนี้

ยอดคงเหลือ ณ วันที่ 31 ธันวาคม กับกิจการที่เกี่ยวข้องกันมีดังนี้

ค่าตอบแทนคณะกรรมการบริษัทและผู้บริหารสำคัญ

ค่าตอบแทนคณะกรรมการบริษัทและผู้บริหารสำคัญ ประกอบด้วย ค่าตอบแทนที่จ่ายให้แก่คณะกรรมการบริษัทเอสซีจี แพคเกจจิ้ง จำกัด (มหาชน) ตามข้อบังคับของบริษัท และค่าตอบแทนที่จ่ายให้แก่ผู้บริหารของกลุ่มบริษัทซึ่งได้แก่ เงินเดือน โบนัส เงินตอบแทนพิเศษและอื่นๆ รวมทั้ง เงินสมทบกองทุนสำรองเลี้ยงชีพที่กลุ่มบริษัทจ่ายสมทบให้ผู้บริหารในฐานะพนักงานของกลุ่มบริษัท

เงินสดและรายการเทียบเท่าเงินสด

ลูกหนี้การค้า

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 30 - 90 วัน

สินค้าคงเหลือ

เงินลงทุนในบริษัทร่วม

รายการเคลื่อนไหวสำหรับปีสิ้นสุดวันที่ 31 ธันวาคม สำหรับเงินลงทุนในบริษัทร่วมซึ่งบันทึกโดยวิธีส่วนได้เสีย มีดังนี้

เงินลงทุนในบริษัทร่วม ณ วันที่ 31 ธันวาคม และเงินปันผลรับจากเงินลงทุนระหว่างปีสิ้นสุดวันเดียวกันมีดังนี้

ที่ดิน อาคารและอุปกรณ์

ในปี 2567 สินทรัพย์สิทธิการใช้ของกลุ่มบริษัทเพิ่มขึ้นจำนวน 957 ล้านบาท (2566: 1,848  ล้านบาท) และกลุ่มบริษัทได้บันทึกต้นทุนการกู้ยืมที่เกี่ยวข้องกับการได้มาซึ่งที่ดิน อาคารและอุปกรณ์ไว้เป็นส่วนหนึ่งของต้นทุนงานระหว่างก่อสร้าง จำนวน 47 ล้านบาท (2566: 43 ล้านบาท) โดยมีอัตราดอกเบี้ยที่รับรู้ร้อยละ 1.40 ถึง 2.95 ต่อปี (2566: ร้อยละ 1.00 ถึง 3.75 ต่อปี)

ในปี 2566 บริษัทย่อยในต่างประเทศจำนวน 5 บริษัท พิจารณาอายุคงเหลือของอาคารและสิ่งปลูกสร้าง และเครื่องจักรและอุปกรณ์บางส่วน ซึ่งส่งผลให้เกิดการเปลี่ยนแปลงในระยะเวลาอายุการใช้ประโยชน์โดยประมาณของสินทรัพย์ โดยคาดว่าสินทรัพย์ดังกล่าวสามารถให้ประโยชน์ได้เป็นเวลา 15 ถึง 40 ปี นับจากวันที่ก่อสร้างสินทรัพย์เสร็จสิ้นและพร้อมใช้งาน (เดิม 5 ถึง 25 ปี) จากการขยายอายุการใช้ประโยชน์ของสินทรัพย์ดังกล่าว ส่งผลให้ค่าเสื่อมราคาสำหรับปีสิ้นสุดวันที่ 31 ธันวาคม 2566 ลดลงประมาณ 514 ล้านบาท

สัญญาเช่า

กลุ่มบริษัทเช่าที่ดิน อาคาร ยานพาหนะและอุปกรณ์ ทั้งในและต่างประเทศ โดยค่าเช่ามีกำหนดชำระและอัตราที่ระบุไว้ในสัญญา

ค่าความนิยมและสินทรัพย์ไม่มีตัวตนอื่น

ค่าตัดจำหน่ายของสินทรัพย์ไม่มีตัวตนอื่นแสดงไว้ในต้นทุนขาย ต้นทุนในการจัดจำหน่าย และค่าใช้จ่ายในการบริหารในงบกำไรขาดทุนรวม

ในการทดสอบการด้อยค่าของค่าความนิยม กลุ่มบริษัทกำหนดมูลค่าที่คาดว่าจะได้รับคืนจากมูลค่าจากการใช้ ซึ่งใช้วิธีการคิดลดกระแสเงินสดในอนาคตที่คาดว่าจะได้รับ ทั้งนี้ กลุ่มบริษัทใช้กระแสเงินสดในอนาคตเป็นประมาณการสำหรับห้าปีข้างหน้า มูลค่าสุดท้าย และใช้อัตราคิดลดจากต้นทุนเงินทุนถัวเฉลี่ยถ่วงน้ำหนักของกลุ่มบริษัท ซึ่งกำหนดจากประมาณการและดุลยพินิจของผู้บริหาร โดยอ้างอิงข้อมูลที่เคยเกิดขึ้นในอดีตจากแหล่งข้อมูลภายนอกและภายใน ข้อสมมติที่สำคัญที่ใช้ในการประมาณมูลค่าที่คาดว่าจะได้รับคืน ได้แก่ อัตราคิดลดร้อยละ 5.11 ถึง 7.70 ประมาณการอัตราการเติบโตของรายได้ร้อยละ 0.78 ถึง 11.07 และอัตราการเติบโตสุดท้ายร้อยละ 0.83 ถึง 5.50 ซึ่งผลจากการทดสอบการด้อยค่าของค่าความนิยม มูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสดของกลุ่มบริษัทมีมูลค่าสูงกว่ามูลค่าตามบัญชี

ทั้งนี้ ข้อสมมติที่สำคัญที่ใช้ในการประมาณมูลค่าที่คาดว่าจะได้รับคืนอาจเกิดการเปลี่ยนแปลงเนื่องจากมีความไม่แน่นอนของสถานการณ์ตลาดที่อาจส่งผลต่อมูลค่าที่คาดว่าจะได้รับคืน ณ วันที่ 31 ธันวาคม 2567 ของบริษัทย่อย 2 แห่ง ในประเทศอินโดนีเซียและเนเธอร์แลนด์ ซึ่งมีค่าความนิยมจำนวน 12,120 ล้านบาท และ 1,201 ล้านบาท ตามลำดับ และมีมูลค่าที่คาดว่าจะได้รับคืนสูงกว่ามูลค่าตามบัญชีโดยประมาณ 15,955 ล้านบาท และ 1,520 ล้านบาท ตามลำดับ โดยหากข้อสมมติที่สำคัญ เช่น ประมาณการอัตราการเติบโตของรายได้ลดลงอัตราร้อยละ 5.52 และร้อยละ 5.50 หรืออัตราการเติบโตสุดท้ายลดลงอัตราร้อยละ 1.18 และร้อยละ 1.05 จะทำให้มูลค่าที่คาดว่าจะได้รับคืนเท่ากับมูลค่าตามบัญชี

สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี)

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีสามารถหักกลบได้เมื่อกิจการมีสิทธิตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบันและภาษีเงินได้นี้ประเมินโดยหน่วยงานจัดเก็บภาษีหน่วยงานเดียวกัน ซึ่งแสดงรวมไว้ในงบฐานะการเงินรวม โดยมีรายละเอียดดังนี้

รายการเคลื่อนไหวของสินทรัพย์และหนี้สินภาษีเงินได้รอการตัดบัญชีที่เกิดขึ้นในระหว่างปีมีดังนี้

ผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้ ซึ่งกลุ่มบริษัทไม่ได้รับรู้เป็นสินทรัพย์ (หนี้สิน) ภาษีเงินได้รอการตัดบัญชี มีรายละเอียดดังนี้

ผลขาดทุนทางภาษีที่ยังไม่ได้ใช้ซึ่งกลุ่มบริษัทยังไม่ได้รับรู้เป็นสินทรัพย์ภาษีเงินได้รอการตัดบัญชีเป็นผลขาดทุนทางภาษีที่ยังไม่สิ้นสุดการให้ประโยชน์ตามกฎหมายเกี่ยวกับภาษีเงินได้ โดยจะสิ้นสุดการให้ประโยชน์ภายในปี 2572

การเปลี่ยนแปลงของหนี้สินที่เกิดจากกิจกรรมจัดหาเงิน

หนี้สินที่มีภาระดอกเบี้ย

ณ วันที่ 31 ธันวาคม 2567 เงินเบิกเกินบัญชีและเงินกู้ยืมระยะสั้นจากสถาบันการเงินของกลุ่มบริษัทมีอัตราดอกเบี้ยร้อยละ 2.28 ถึง 8.90 ต่อปี (2566: ร้อยละ 1.85 ถึง 8.90 ต่อปี) และเงินกู้ยืมระยะยาวจากสถาบันการเงินของกลุ่มบริษัทมีอัตราดอกเบี้ยร้อยละ 0.80 ถึง 7.85 ต่อปี (2566: ร้อยละ 0.75 ถึง 7.71 ต่อปี)

ในระหว่างปี 2567 บริษัทและบริษัทย่อยในต่างประเทศหลายแห่งได้ลงนามในสัญญาเงินกู้ยืมระยะยาวกับสถาบันการเงิน มูลค่าตามสัญญารวม 10,752 ล้านบาท ระยะเวลา 4 ถึง 7 ปี อัตราดอกเบี้ยลอยตัว โดย ณ วันที่ 31 ธันวาคม 2567 กลุ่มบริษัทได้มีการเบิกถอนเงินกู้ยืมดังกล่าวจำนวนเงิน 8,179 ล้านบาท โดยมีวัตถุประสงค์เพื่อจ่ายชำระคืนเงินกู้ยืมระยะยาวที่ครบกำหนด และเป็นเงินทุนหมุนเวียน

หุ้นกู้

ณ วันที่ 31 ธันวาคม 2567 บริษัทมีหุ้นกู้ประเภทไม่ด้อยสิทธิและไม่มีหลักประกัน มูลค่ารวม 20,500 ล้านบาท (2566: 15,500 ล้านบาท) ดังนี้

ประมาณการหนี้สินไม่หมุนเวียนสำหรับผลประโยชน์พนักงาน

กลุ่มบริษัทจ่ายค่าชดเชยผลประโยชน์ที่กำหนดไว้ตามข้อกำหนดของพระราชบัญญัติคุ้มครองแรงงาน พ.ศ. 2541 ในการให้ผลประโยชน์เมื่อเกษียณ และผลประโยชน์ระยะยาวอื่นแก่พนักงานตามสิทธิและอายุงาน

โครงการผลประโยชน์ที่กำหนดไว้มีความเสี่ยงจากการประมาณการตามหลักคณิตศาสตร์ประกันภัย ได้แก่ ความเสี่ยงของช่วงชีวิต ความเสี่ยงจากอัตราแลกเปลี่ยน ความเสี่ยงจากอัตราดอกเบี้ย และความเสี่ยงจากตลาด (เงินลงทุน)

ประมาณการหนี้สินไม่หมุนเวียนสำหรับผลประโยชน์พนักงานในงบฐานะการเงินรวม ณ วันที่ 31 ธันวาคม

การเปลี่ยนแปลงในมูลค่าปัจจุบันของประมาณการหนี้สินไม่หมุนเวียนของโครงการผลประโยชน์

ผลขาดทุน (กำไร) จากการวัดมูลค่าใหม่ตามหลักคณิตศาสตร์ประกันภัยที่รับรู้ในกำไรขาดทุนเบ็ดเสร็จอื่น ณ วันสิ้นรอบระยะเวลารายงาน เกิดขึ้นจาก

ข้อสมมติในการประมาณการตามหลักคณิตศาสตร์ประกันภัย

ข้อสมมติหลักในการประมาณการตามหลักคณิตศาสตร์ประกันภัย ณ วันสิ้นรอบระยะเวลารายงาน

*	อัตราผลตอบแทนในท้องตลาดของพันธบัตรรัฐบาลสำหรับเงินชดเชยตามกฎหมายแรงงานและเงินบำเหน็จ

**	ขึ้นอยู่กับระยะเวลาการทำงานของพนักงาน

***	อ้างอิงตามตารางมรณะไทย 2560 ประเภทสามัญ (TMO2017 : Thai Mortality Ordinary Table 2017)

ณ วันที่ 31 ธันวาคม 2567 กลุ่มบริษัทมีระยะเวลาถัวเฉลี่ยถ่วงน้ำหนักในการจ่ายชำระผลประโยชน์ระยะยาวของพนักงานประมาณ 10 ถึง 19 ปี (2566: 11 ถึง 20 ปี)

การวิเคราะห์ความอ่อนไหว

การเปลี่ยนแปลงในแต่ละข้อสมมติที่เกี่ยวข้องในการประมาณการตามหลักคณิตศาสตร์ประกันภัยที่อาจเป็นไปได้อย่างสมเหตุสมผล ณ วันสิ้นรอบระยะเวลารายงาน โดยถือว่าข้อสมมติอื่นๆ คงที่ จะมีผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้เป็นจำนวนเงินดังต่อไปนี้

แม้ว่าการวิเคราะห์นี้ไม่ได้คำนึงถึงการกระจายตัวแบบเต็มรูปแบบของกระแสเงินสดที่คาดหวังภายใต้โครงการดังกล่าว แต่ได้แสดงประมาณการความอ่อนไหวของข้อสมมติต่างๆ

สำรองตามกฎหมาย

ตามบทบัญญัติแห่งพระราชบัญญัติบริษัทมหาชนจำกัด พ.ศ. 2535 มาตรา 116 บริษัทจะต้องจัดสรรทุนสำรอง (“สำรองตามกฎหมาย”) อย่างน้อยร้อยละ 5 ของกำไรสุทธิประจำปีหลังจากหักขาดทุนสะสมยกมา (ถ้ามี) จนกว่าสำรองดังกล่าวมีจำนวนไม่น้อยกว่าร้อยละ 10 ของทุนจดทะเบียน เงินสำรองนี้จะนำไปจ่ายเป็นเงินปันผลไม่ได้

ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานโดยแสดงส่วนงานธุรกิจ โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ส่วนงานธุรกิจ

กลุ่มบริษัทเสนอส่วนงานธุรกิจที่สำคัญ ดังนี้

ข้อมูลตามส่วนงานธุรกิจใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

ข้อมูลตามส่วนงานธุรกิจสำหรับปีสิ้นสุดวันที่ 31 ธันวาคม มีดังนี้

สายธุรกิจบรรจุภัณฑ์แบบครบวงจร มีสัดส่วนรายได้เท่ากับร้อยละ 75 ของรายได้จากการขายรวม ซึ่งมาจากธุรกิจกระดาษบรรจุภัณฑ์ ร้อยละ 38 ธุรกิจบรรจุภัณฑ์จากเยื่อและกระดาษ ร้อยละ 24 และธุรกิจบรรจุภัณฑ์จากวัสดุสมรรถนะสูง ร้อยละ 13

ส่วนงานภูมิศาสตร์

กลุ่มบริษัทได้ขยายการลงทุนและดำเนินกิจการในต่างประเทศ โดยนำเสนอข้อมูลเกี่ยวกับการจำแนกส่วนงานภูมิศาสตร์สำหรับรายการรายได้จากการขายและสินทรัพย์ไม่หมุนเวียนที่มีมูลค่าเป็นสาระสำคัญ โดยรายได้จากการขายตามส่วนงานแยกตามที่ตั้งทางภูมิศาสตร์ของลูกค้า และสินทรัพย์ไม่หมุนเวียนตามส่วนงานแยกตามสถานที่ตั้งทางภูมิศาสตร์ของสินทรัพย์

ข้อมูลเกี่ยวกับส่วนงานภูมิศาสตร์

ลูกค้ารายใหญ่

กลุ่มบริษัทไม่มีรายได้จากลูกค้ารายหนึ่งรายใดที่มีมูลค่าตั้งแต่ร้อยละ 10 ของรายได้จากการขายของกลุ่มบริษัท

ต้นทุนในการจัดจำหน่าย

ค่าใช้จ่ายในการบริหาร

ค่าใช้จ่ายผลประโยชน์ของพนักงาน

กลุ่มบริษัทได้จัดให้มีเงินกองทุนสำรองเลี้ยงชีพซึ่งได้จดทะเบียนเป็นนิติบุคคลกับกระทรวงการคลังตามพระราชบัญญัติกองทุนสำรองเลี้ยงชีพ พ.ศ. 2530 สำหรับพนักงานของบริษัทบนพื้นฐานความสมัครใจของพนักงานในการเป็นสมาชิกของกองทุน พนักงานที่จะสมัครเป็นสมาชิกกองทุนนี้ต้องจ่ายเงินสะสมเป็นรายเดือนเข้ากองทุนในอัตราร้อยละ 2 ถึง 15 ของเงินเดือน และบริษัทจะจ่ายสมทบเป็นรายเดือนเข้ากองทุนในอัตราร้อยละ 5 ถึง 13 ของเงินเดือนสมาชิก ทั้งนี้ขึ้นอยู่กับอายุงานของสมาชิก

ภาษีเงินได้

การกระทบยอดเพื่อหาอัตราภาษีที่แท้จริง

กลุ่มบริษัทดำเนินธุรกิจในหลายเขตเศรษฐกิจ (Jurisdictions) ที่ได้มีการประกาศใช้กฎหมายการจัดเก็บภาษีส่วนเพิ่ม (Top-up tax) ตามการปฏิรูปภาษีระหว่างประเทศกฎโมเดลเสาหลักที่สอง (Pillar Two Model Rules) เพื่อจัดเก็บภาษีขั้นต่ำ (Global minimum tax) ในอัตราภาษีที่แท้จริง (Effective tax rate) เป็นรายเขตเศรษฐกิจ ไม่น้อยกว่าร้อยละ 15 ซึ่งมีผลต่องบการเงินรวมของกลุ่มบริษัทสำหรับรอบระยะเวลาบัญชีประจำปีที่เริ่มตั้งแต่วันที่ 1 มกราคม 2567 เป็นต้นไป และกลุ่มบริษัทดำเนินธุรกิจในอีกหลายเขตเศรษฐกิจที่กฎหมายดังกล่าวจะมีผลต่องบการเงินรวมของกลุ่มบริษัทสำหรับรอบระยะเวลาบัญชีประจำปีที่เริ่มตั้งแต่วันที่ 1 มกราคม 2568 เป็นต้นไป

บริษัทใหญ่ในลำดับสูงสุดรับผิดชอบในการประเมินผลกระทบของกฎหมายดังกล่าวและได้ดำเนินการว่าจ้างบริษัทที่เชี่ยวชาญด้านกฎโมเดลเสาหลักที่สอง (Pillar Two Model Rules) เป็นผู้ให้คำปรึกษาและแนะนำ ซึ่งจากการประเมิน ผลกระทบตามข้อมูลทางการเงินสำหรับรอบปีสิ้นสุดวันที่ 31 ธันวาคม 2567 กลุ่มบริษัทไม่มีผลกระทบอย่างเป็นสาระสำคัญต่องบการเงินรวม สำหรับเขตเศรษฐกิจที่กฎหมายดังกล่าวจะมีผลบังคับใช้ตั้งแต่วันที่ 1 มกราคม 2568 เป็นต้นไปนั้น บริษัทใหญ่ในลำดับสูงสุดอยู่ระหว่างการประเมินผลกระทบที่อาจเกิดขึ้นต่องบการเงินรวม

สิทธิประโยชน์จากการส่งเสริมการลงทุน

กลุ่มบริษัทได้รับบัตรส่งเสริมการลงทุนจากสำนักงานคณะกรรมการส่งเสริมการลงทุน โดยได้รับสิทธิประโยชน์หลายประการในฐานะผู้ได้รับการส่งเสริมการลงทุนตามพระราชบัญญัติส่งเสริมการลงทุน พ.ศ. 2520 โดยสังเขปดังต่อไปนี้

บริษัทเว็กซ์เซล แพ็ค จำกัด ได้รับการส่งเสริมการลงทุนสำหรับกิจการผลิตภัณฑ์แผ่นพลาสติก และถ้วยพลาสติก โดยได้รับการยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8 ปี นับตั้งแต่วันที่เริ่มมีรายได้จนถึงปี 2569 และได้รับการลดหย่อนภาษีเงินได้นิติบุคคลในอัตราร้อยละ 50 ของอัตราปกติ เป็นระยะเวลา 5 ปี จนถึงปี 2574

บริษัทเอสซีจี เปเปอร์ เอ็นเนอร์ยี่ จำกัด ได้รับการส่งเสริมการลงทุนสำหรับกิจการผลิตไฟฟ้าจากกากอุตสาหกรรมที่ไม่ใช่ขยะอันตราย ผลิตไฟฟ้าจากพลังงานแสงอาทิตย์ และบริการด้านจัดการพลังงาน โดยได้รับการยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8 ปี นับตั้งแต่วันที่เริ่มมีรายได้จนถึงปี 2575

บริษัทผลิตภัณฑ์กระดาษไทย จำกัด ได้รับการส่งเสริมการลงทุนสำหรับโครงการผลิตบรรจุภัณฑ์จากกระดาษปลอดเชื้อ โดยได้รับการยกเว้นภาษีเงินได้นิติบุคคลสำหรับกำไรสุทธิเป็นระยะเวลา 5 ปี นับตั้งแต่วันที่เริ่มมีรายได้จนถึงปี 2570

บริษัทพรีแพค ประเทศไทย จำกัด ได้รับการส่งเสริมการลงทุนสำหรับโครงการผลิตสิ่งพิมพ์ โดยได้รับการยกเว้นภาษีเงินได้นิติบุคคลสำหรับกำไรสุทธิเป็นระยะเวลา 5 ปี นับตั้งแต่วันที่เริ่มมีรายได้จนถึงปี 2571

บริษัทโอเรียนท์คอนเทนเนอร์ จำกัด ได้รับการส่งเสริมการลงทุนสำหรับโครงการผลิตผลิตภัณฑ์กระดาษที่มีสมรรถนะสูง โดยได้รับการยกเว้นภาษีเงินได้นิติบุคคลสำหรับกำไรสุทธิเป็นระยะเวลา 5 ปี นับตั้งแต่วันที่เริ่มมีรายได้จนถึงปี 2572

บริษัทกลุ่มสยามบรรจุภัณฑ์ จำกัด ได้รับการส่งเสริมการลงทุนสำหรับโครงการผลิตผลิตภัณฑ์จากเยื่อกระดาษ หรือกระดาษที่มีคุณสมบัติเป็นมิตรต่อสิ่งแวดล้อม ผลิตภัณฑ์จากเยื่อกระดาษหรือกระดาษรีไซเคิล และผลิตภัณฑ์จากกระดาษที่มีสมรรถนะสูง โดยได้รับการยกเว้นภาษีเงินได้นิติบุคคลสำหรับกำไรสุทธิเป็นระยะเวลา 4 ปี นับตั้งแต่วันที่เริ่มมีรายได้จนถึงปี 2569 และได้รับการลดหย่อนภาษีเงินได้นิติบุคคลในอัตราร้อยละ 50 ของอัตราปกติ เป็นระยะเวลา 3 ปี จนถึงปี 2570

บริษัทตะวันนาบรรจุภัณฑ์ จำกัด ได้รับการส่งเสริมการลงทุนสำหรับโครงการผลิตผลิตภัณฑ์กระดาษ โดยได้รับการลดหย่อนภาษีเงินได้นิติบุคคลในอัตราร้อยละ 50 ของอัตราปกติ จนถึงปี 2570

บริษัทสยามคราฟท์อุตสาหกรรม จำกัด ได้รับการส่งเสริมการลงทุนสำหรับโครงการผลิตกระดาษคราฟท์ โดยได้รับการลดหย่อนภาษีเงินได้นิติบุคคลในอัตราร้อยละ 50 ของอัตราปกติ เป็นระยะเวลา 3 ปี จนถึงปี 2570

Vina Corrugated Packaging Co., Ltd. ได้รับสิทธิประโยชน์ทางภาษีจากหน่วยงานของรัฐบาลในประเทศเวียดนามในการเสียภาษีเงินได้นิติบุคคลในอัตราร้อยละ 15 จนถึงปี 2593 สำหรับโครงการลงทุนที่ประกอบกิจการในพื้นที่เขตเศรษฐกิจตามที่รัฐบาลกำหนด

Tin Thanh Packing Joint Stock Company ได้รับสิทธิประโยชน์ทางภาษีจากหน่วยงานของรัฐบาลในประเทศเวียดนาม โดยได้รับการยกเว้นภาษีเงินได้นิติบุคคลสำหรับการลงทุนขยายกำลังการผลิตโรงงานใหม่ในปี 2563 ถึงปี 2564 และเสียภาษีเงินได้นิติบุคคลในอัตราร้อยละ 10 ตั้งแต่ปี 2565 ถึงปี 2568

Duy Tan Long An Co., Ltd. ได้รับสิทธิประโยชน์ทางภาษีจากหน่วยงานของรัฐบาลในประเทศเวียดนามในการเสียภาษีเงินได้นิติบุคคลในอัตราร้อยละ 17 จนถึงปี 2572 และได้รับการยกเว้นภาษีเงินได้นิติบุคคล สำหรับกำไรสุทธิเป็นเวลา 2 ปี นับจากปีที่กิจการมีกำไรเป็นปีแรกในปี 2563 และลดหย่อนภาษีเงินได้นิติบุคคลในอัตราร้อยละ 50 ของอัตราดังกล่าวเป็นเวลา 4 ปี หลังจากนั้น

Duy Tan Binh Duong Plastics Co., Ltd. ได้รับสิทธิประโยชน์ทางภาษีจากหน่วยงานของรัฐบาลในประเทศเวียดนาม ในการเสียภาษีเงินได้นิติบุคคลในอัตราร้อยละ 10 จนถึงปี 2567

Duy Tan Precision Mold Co., Ltd. ได้รับสิทธิประโยชน์ทางภาษีจากหน่วยงานของรัฐบาลในประเทศเวียดนาม ในการเสียภาษีเงินได้นิติบุคคลในอัตราร้อยละ 10 เป็นเวลา 15 ปี นับจากปีที่เริ่มดำเนินการเป็นปีแรกจนถึงปี 2577 และได้รับการยกเว้นภาษีเงินได้นิติบุคคล สำหรับกำไรสุทธิเป็นเวลา 4 ปี นับจากปีที่กิจการมีกำไรเป็นปีแรกในปี 2563 และลดหย่อนภาษีเงินได้นิติบุคคลในอัตราร้อยละ 50 ของอัตราดังกล่าวเป็นเวลา 9 ปี หลังจากนั้น

United Pulp and Paper Co., Inc. ได้รับสิทธิประโยชน์ทางภาษีจากหน่วยงานของรัฐบาลในประเทศฟิลิปปินส์ โดยได้รับการยกเว้นภาษีเงินได้นิติบุคคล สำหรับการลงทุนในโครงการขยายกำลังการผลิตเครื่องที่ 3 ตั้งแต่ปี 2562 จนถึงปี 2571

ในฐานะที่เป็นกิจการที่ได้รับการส่งเสริมการลงทุน กลุ่มบริษัทต้องปฏิบัติตามเงื่อนไขและข้อกำหนดต่างๆ ที่ระบุไว้ในบัตรส่งเสริม

เงินปันผล

เงินปันผลที่บริษัทจ่ายให้ผู้ถือหุ้นมีดังนี้

เครื่องมือทางการเงิน

มูลค่าตามบัญชีและมูลค่ายุติธรรม

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน รวมถึงลำดับชั้นมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่วัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล

ในไตรมาสที่ 1 ของปี 2567 บริษัทได้รับเงินจากการขายคืนเงินลงทุนในกองทุนรวมกับบริษัทหลักทรัพย์จัดการกองทุนแห่งหนึ่ง จำนวนเงิน 5,084 ล้านบาท

ในไตรมาสที่ 3 ของปี 2567 กลุ่มบริษัทได้บันทึกหนี้สินจากสิทธิในการซื้อขายหุ้น เนื่องจากมีความเป็นไปได้ในการใช้สิทธิของผู้ถือหุ้นเดิมของบริษัทย่อยที่กลุ่มบริษัทเข้าซื้อธุรกิจ โดยบันทึกเป็นหนี้สินทางการเงินในงบฐานะการเงินรวมของกลุ่มบริษัท ทั้งนี้ ณ วันที่ 31 ธันวาคม 2567 หนี้สินดังกล่าวมีมูลค่ารวมประมาณ 3,487 ล้านบาท โดยจะเริ่มใช้สิทธิได้ตั้งแต่เดือนกรกฎาคม 2567 เป็นต้นไป

เครื่องมือทางการเงินที่วัดมูลค่าด้วยมูลค่ายุติธรรม

กลุ่มบริษัทพิจารณามูลค่ายุติธรรมระดับ 1 สำหรับเงินลงทุนในตราสารทุนที่ซื้อขายในตลาดที่มีสภาพคล่องโดยอ้างอิงจากราคาเสนอซื้อขาย ณ วันสิ้นรอบระยะเวลารายงาน

กลุ่มบริษัทพิจารณามูลค่ายุติธรรมระดับ 2 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

เงินลงทุนในกองทุนรวมที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญาตามความเหมาะสม

สินทรัพย์และหนี้สินอนุพันธ์ ได้แก่ สัญญาซื้อขายเงินตราต่างประเทศล่วงหน้า อ้างอิงการปรับมูลค่าของสัญญาที่กลุ่มบริษัททำไว้กับธนาคารตั้งแต่เริ่มต้นด้วยราคาตลาด ณ วันสิ้นรอบระยะเวลารายงาน เพื่อสะท้อนให้เห็นถึงมูลค่าของสัญญา ณ เวลาปัจจุบันมากขึ้น และสัญญาแลกเปลี่ยนอัตราดอกเบี้ยคำนวณมูลค่ายุติธรรมจากผลต่างของมูลค่าปัจจุบันของกระแสเงินสดในอนาคตโดยอ้างอิงจากเส้นอัตราผลตอบแทน (Yield Curve) ของอัตราดอกเบี้ยตามสัญญา และอัตราดอกเบี้ยที่คาดว่าจะเกิดขึ้นที่สังเกตได้จากตลาดของเครื่องมือทางการเงินที่คล้ายคลึงกัน

กลุ่มบริษัทพิจารณามูลค่ายุติธรรมระดับ 3 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

เงินลงทุนในตราสารทุนที่ไม่ได้อยู่ในความต้องการของตลาดใช้เทคนิคการประเมินมูลค่าโดยอ้างอิงมูลค่าสินทรัพย์สุทธิที่รายงานล่าสุดปรับปรุงด้วยปัจจัยอื่นที่เกี่ยวข้อง เนื่องจากตราสารทุนดังกล่าวไม่ได้จดทะเบียนในตลาดหลักทรัพย์ และไม่มีธุรกรรมหรือรายการที่เป็นอิสระอื่นที่เป็นปัจจุบันและสังเกตได้

เงินค่าหุ้นที่คาดว่าจะต้องจ่ายใช้เทคนิคการประเมินมูลค่าโดยวิธีคิดลดกระแสเงินสด ซึ่งมีข้อมูลที่ไม่สามารถสังเกตได้ที่มีนัยสาคัญ เช่น กระแสเงินสดที่คาดว่าจะต้องจ่าย และอัตราคิดลดที่ปรับค่าความเสี่ยง

เครื่องมือทางการเงินที่วัดมูลค่าด้วยราคาทุนตัดจำหน่าย

กลุ่มบริษัทพิจารณามูลค่ายุติธรรมระดับ 2 สำหรับหุ้นกู้โดยคำนวณจากราคาซื้อขายที่ประกาศอยู่ในสมาคมตลาดตราสารหนี้ไทย โดยใช้ราคาปิด ณ วันสิ้นรอบระยะเวลารายงาน

นโยบายการจัดการความเสี่ยงทางด้านการเงิน

กรอบการบริหารจัดการความเสี่ยง

ผู้บริหารของกลุ่มบริษัทมีหน้าที่กำหนดนโยบายและแนวทางการบริหารความเสี่ยงด้านการเงินและอัตราแลกเปลี่ยนที่เกี่ยวข้องกับการใช้จ่ายในการลงทุน เงินลงทุน เงินกู้ยืม เงินฝากและธุรกรรมการค้าระหว่างประเทศ รวมถึงการกำหนดนโยบายและกำกับดูแลการบริหารตราสารอนุพันธ์ทางการเงินและการบริหารเงินสด เพื่อให้การดำเนินงานด้านการเงินของกลุ่มบริษัทเป็นไปอย่างมีประสิทธิภาพ ภายใต้ความเสี่ยงที่ยอมรับได้และเป็นไปในแนวทางเดียวกันในกลุ่มบริษัท และจะทบทวนปรับปรุงนโยบายให้เหมาะสมกับสถานการณ์ที่เปลี่ยนแปลงไป โดยผู้บริหารของกลุ่มบริษัทจะติดตามสถานะทางการเงินและจัดทำรายงานต่อคณะจัดการของกลุ่มบริษัทอย่างสม่ำเสมอ

ความเสี่ยงด้านเครดิต

ความเสี่ยงด้านเครดิตเป็นความเสี่ยงจากการสูญเสียทางการเงินของกลุ่มบริษัท หากลูกค้าหรือคู่สัญญาทางการเงินไม่สามารถปฏิบัติตามภาระผูกพันตามสัญญา

(1.1)	เงินสดและรายการเทียบเท่าเงินสด และอนุพันธ์

ความเสี่ยงด้านเครดิตของกลุ่มบริษัทที่เกิดจากเงินสดและรายการเทียบเท่าเงินสด และอนุพันธ์มีจำกัด เนื่องจากคู่สัญญาเป็นธนาคารและสถาบันการเงิน ซึ่งกลุ่มบริษัทพิจารณาว่ามีความเสี่ยงด้านเครดิตต่ำ

(1.2)	เงินลงทุนในตราสารหนี้

ความเสี่ยงด้านเครดิตของกลุ่มบริษัทมีจำกัด เนื่องจากกลุ่มบริษัทมีการลงทุนในตราสารหนี้ที่มีสภาพคล่องและอันดับความน่าเชื่อถือสูง

(1.3)	ลูกหนี้การค้า

ความเสี่ยงด้านเครดิตของกลุ่มบริษัทได้รับอิทธิพลมาจากลักษณะเฉพาะตัวของลูกค้าแต่ละราย อย่างไรก็ตาม ผู้บริหารได้พิจารณาถึงปัจจัยต่างๆ ซึ่งอาจส่งผลต่อความเสี่ยงด้านเครดิตของลูกค้าแต่ละราย รวมถึงความเสี่ยงที่เกี่ยวข้องกับอุตสาหกรรมและประเทศที่ลูกค้าดำเนินธุรกิจอยู่

กลุ่มบริษัทกำหนดนโยบายด้านเครดิตเพื่อวิเคราะห์ความน่าเชื่อถือของลูกค้ารายใหม่แต่ละรายก่อนที่กลุ่มบริษัทจะกำหนดวงเงินสินเชื่อ ระยะเวลา และเงื่อนไขทางการค้าโดยยอดขายที่เกินกว่าวงเงินดังกล่าวต้องได้รับการอนุมัติจากผู้มีอำนาจ

กลุ่มบริษัทจำกัดความเสี่ยงด้านเครดิตของลูกหนี้การค้าด้วยการกำหนดระยะเวลาสูงสุดในการจ่ายชำระ และมีการติดตามยอดคงค้างของลูกหนี้การค้าอย่างสม่ำเสมอ กลุ่มบริษัทพิจารณาการด้อยค่าทุกวันสิ้นรอบระยะเวลารายงาน อัตราการตั้งสำรองของผลขาดทุนด้านเครดิตที่คาดว่าจะเกิดขึ้นคำนวณโดยพิจารณาจากอายุหนี้คงค้างนับจากวันที่ถึงกำหนดชำระ และสะท้อนผลแตกต่างระหว่างสภาวะเศรษฐกิจในอดีตที่ผ่านมา สภาวะเศรษฐกิจในปัจจุบันและมุมมองของกลุ่มบริษัทที่มีต่อสภาวะเศรษฐกิจตลอดอายุที่คาดการณ์ไว้ของลูกหนี้

ข้อมูลเกี่ยวกับลูกหนี้การค้าเปิดเผยในหมายเหตุข้อ 7

ความเสี่ยงด้านสภาพคล่อง

กลุ่มบริษัทกำกับดูแลความเสี่ยงด้านสภาพคล่องและรักษาระดับของเงินสดและรายการเทียบเท่าเงินสดที่ผู้บริหารพิจารณาว่าเพียงพอเพื่อใช้ในการดำเนินงานของกลุ่มบริษัท รวมถึงการชำระหนี้สินที่ครบกำหนดชำระเพื่อลดความเสี่ยงจากการขาดสภาพคล่องในอนาคต

ตารางต่อไปนี้แสดงระยะเวลาการครบกำหนดคงเหลือตามสัญญาของหนี้สินทางการเงินที่มีภาระดอกเบี้ย ณ วันสิ้นรอบระยะเวลารายงาน โดยแสดงจำนวนขั้นต้นซึ่งไม่ได้คิดลด

ความเสี่ยงด้านตลาด

กลุ่มบริษัทมีความเสี่ยงที่มูลค่ายุติธรรมหรือกระแสเงินสดในอนาคตของเครื่องมือทางการเงินจะมีความผันผวนอันเนื่องมาจากการเปลี่ยนแปลงของราคาตลาด ความเสี่ยงด้านตลาดมีดังนี้

(3.1)	ความเสี่ยงด้านอัตราแลกเปลี่ยน

ความเสี่ยงจากอัตราแลกเปลี่ยนเงินตราต่างประเทศเกิดจากความผันผวนของอัตราแลกเปลี่ยน

กลุ่มบริษัทมีความเสี่ยงจากความผันผวนของอัตราแลกเปลี่ยนเงินตราต่างประเทศ ซึ่งเกิดจากการซื้อ การขาย การจ่ายชำระค่าเครื่องจักรและอุปกรณ์ และรายการรับจ่ายอื่นๆ ที่เป็นสกุลเงินตราต่างประเทศ กลุ่มบริษัทบริหารจัดการความเสี่ยงดังกล่าวโดยการทำสัญญาซื้อขายเงินตราต่างประเทศล่วงหน้า (Forward Exchange Contract) เพื่อป้องกันความเสี่ยงในสินทรัพย์หรือหนี้สินทางการเงินที่เป็นสกุลเงินตราต่างประเทศ

ณ วันที่ 31 ธันวาคม กลุ่มบริษัทมีความเสี่ยงจากอัตราแลกเปลี่ยนเงินตราต่างประเทศที่สำคัญจากการมีสินทรัพย์และหนี้สิน (ก่อนการตัดรายการ) ที่เป็นเงินตราต่างประเทศ ดังนี้

บริษัทย่อยแห่งหนึ่งได้ทำสัญญาแลกเปลี่ยนสกุลเงินกับธนาคารในต่างประเทศแห่งหนึ่ง เพื่อป้องกันความเสี่ยงจากการจ่ายชำระเงินกู้ยืมระยะยาวจำนวน 27 ล้านดอลลาร์สหรัฐ หรือเทียบเท่าเงินบาท 922 ล้านบาท โดยการแลกเปลี่ยนสกุลเงินจากสกุลดอลลาร์สหรัฐเป็นสกุลเงินที่ใช้ในการดำเนินงานของบริษัทย่อย โดยสัญญาดังกล่าวจะครบกำหนดภายในเดือนมกราคม 2570

การวิเคราะห์ความอ่อนไหว

การแข็งค่าและการอ่อนค่าที่เป็นไปได้อย่างสมเหตุสมผลของสกุลเงินที่ใช้ในการดำเนินงานที่มีต่อสกุลเงินตราต่างประเทศ ณ วันที่ 31 ธันวาคม ส่งผลกระทบต่อการวัดมูลค่าของเครื่องมือทางการเงินในสกุลเงินตราต่างประเทศ และส่งผลกระทบต่อกำไรหรือขาดทุนเป็นจำนวนเงินตามที่แสดงไว้ด้านล่าง โดยการวิเคราะห์ตั้งอยู่บนข้อสมมติที่ว่าตัวแปรอื่นโดยเฉพาะอัตราดอกเบี้ยเป็นอัตราคงที่

(3.2)	ความเสี่ยงด้านอัตราดอกเบี้ย

ความเสี่ยงด้านอัตราดอกเบี้ยเป็นความเสี่ยงที่เกิดจากการเปลี่ยนแปลงในอนาคตของอัตราดอกเบี้ยตลาดซึ่งส่งผลกระทบต่อผลการดำเนินงานและความแน่นอนของกระแสเงินสดของกลุ่มบริษัท กลุ่มบริษัทมีความเสี่ยงด้านอัตราดอกเบี้ยโดยส่วนใหญ่จากเงินกู้ยืมจากสถาบันการเงิน กลุ่มบริษัทได้ลดความเสี่ยงโดยการทำสัญญาแลกเปลี่ยนอัตราดอกเบี้ยเพื่อจัดการความผันผวนในอัตราดอกเบี้ยสำหรับเงินกู้ยืมบางรายการ

บริษัทย่อยแห่งหนึ่งได้ทำสัญญาแลกเปลี่ยนอัตราดอกเบี้ยกับธนาคารในต่างประเทศแห่งหนึ่ง เพื่อป้องกันความเสี่ยงจากอัตราดอกเบี้ยของเงินกู้ยืมระยะยาวจำนวน 27 ล้านดอลลาร์สหรัฐ หรือเทียบเท่าเงินบาท 922 ล้านบาท โดยการแลกเปลี่ยนอัตราดอกเบี้ยลอยตัว SOFR เป็นอัตราดอกเบี้ยคงที่ร้อยละ 0.27 ต่อปี โดยสัญญาดังกล่าวจะครบกำหนดภายในเดือนมกราคม 2570

การวิเคราะห์ความอ่อนไหวในกระแสเงินสดของเครื่องมือทางการเงินที่มีอัตราดอกเบี้ยผันแปร

การเปลี่ยนแปลงของอัตราดอกเบี้ยที่ร้อยละ 1 ซึ่งเป็นไปได้อย่างสมเหตุสมผล ณ วันที่ 31 ธันวาคม ส่งผลกระทบต่อกำไรหรือขาดทุนเป็นจำนวนเงินตามที่แสดงไว้ด้านล่าง โดยตั้งอยู่บนข้อสมมติที่ว่าตัวแปรอื่นโดยเฉพาะอัตราแลกเปลี่ยนเงินตราต่างประเทศมีค่าคงที่

ภาระผูกพันและหนี้สินที่อาจเกิดขึ้น

ณ วันที่ 31 ธันวาคม กลุ่มบริษัทมี

ภาระผูกพันตามสัญญาเช่า และซื้อที่ดิน อาคารและอุปกรณ์เป็นเงิน 1,606 ล้านบาท (2566: 1,956 ล้านบาท)

ภาระผูกพันตามสัญญาเกี่ยวกับการซื้อสินค้า วัตถุดิบและอื่นๆ เป็นเงิน 4,014 ล้านบาท (2566: 4,333 ล้านบาท)

บริษัทย่อยแห่งหนึ่งได้ทำสัญญากับบริษัทในต่างประเทศแห่งหนึ่ง เพื่อจัดส่งและขนถ่ายชิ้นไม้สับทางเรือ บริษัทย่อยมีภาระผูกพันในการขายและส่งมอบชิ้นไม้สับในปริมาณ 48,000 ตันแห้งต่อปี สัญญามีระยะเวลา 12 ปี โดยสัญญาจะสิ้นสุดในเดือนธันวาคม 2577

บริษัทย่อยแห่งหนึ่งได้ทำสัญญากับบริษัทในประเทศแห่งหนึ่ง เพื่อส่งมอบเชื้อเพลิงชีวมวลไปยังจุดส่งมอบ ปริมาณ 73,000 ตันต่อปี สัญญามีระยะเวลา 25 ปี โดยสัญญาจะสิ้นสุดในเดือนสิงหาคม 2580

การบริหารจัดการส่วนทุน

ผู้บริหารของกลุ่มบริษัทมีนโยบายการบริหารจัดการส่วนทุนซึ่งมีวัตถุประสงค์เพื่อดำรงฐานเงินทุนให้แข็งแกร่ง โดยการวางแผนการกำหนดกลยุทธ์ในการดำเนินงานเพื่อให้ธุรกิจมีผลประกอบการและการบริหารกระแสเงินสดที่ดีอย่างต่อเนื่อง นอกจากนี้ กลุ่มบริษัทยังคำนึงถึงการมีฐานะการเงินที่ดี โดยพิจารณาลงทุนในโครงการที่มีอัตราผลตอบแทนอยู่ในเกณฑ์ดี รักษาระดับเงินทุนหมุนเวียนที่เหมาะสม รวมทั้ง สร้างความแข็งแกร่ง ความมั่นคงของการดำรงเงินสด และมีโครงสร้างเงินทุนที่เหมาะสม ทั้งนี้ เพื่อดำรงไว้ซึ่งความสามารถในการดำเนินธุรกิจอย่างต่อเนื่องในอนาคต และรักษาความเชื่อมั่นต่อผู้ถือหุ้น นักลงทุน เจ้าหนี้ และผู้มีส่วนได้เสียอื่นๆ

เหตุการณ์ภายหลังรอบระยะเวลารายงาน

เมื่อวันที่ 28 มกราคม 2568 ที่ประชุมคณะกรรมการบริษัทมีมติให้เสนอที่ประชุมสามัญผู้ถือหุ้นเพื่ออนุมัติจ่ายเงินปันผลสำหรับปี 2567 ในอัตราหุ้นละ 0.55 บาท รวมเป็นเงินประมาณ 2,361 ล้านบาท ซึ่งบริษัทได้จ่ายเงินปันผลระหว่างกาลไปแล้วในอัตราหุ้นละ 0.25 บาท เมื่อวันที่ 21 สิงหาคม 2567 ตามที่กล่าวไว้ในหมายเหตุข้อ 24 และจะจ่ายเงินปันผลงวดสุดท้ายในอัตราหุ้นละ 0.30 บาท ให้แก่ผู้ถือหุ้นเฉพาะผู้ที่มีสิทธิรับเงินปันผล คิดเป็นเงินประมาณ 1,288 ล้านบาท โดยกำหนดจ่ายในวันที่ 21 เมษายน 2568 การจ่ายเงินปันผลดังกล่าวขึ้นอยู่กับการอนุมัติจากที่ประชุมสามัญผู้ถือหุ้นในวันที่ 25 มีนาคม 2568

มาตรฐานการรายงานทางการเงินที่ประกาศแล้วแต่ยังไม่มีผลบังคับใช้

สภาวิชาชีพบัญชีได้ปรับปรุงมาตรฐานการรายงานทางการเงิน ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2568 โดยกลุ่มบริษัทไม่ได้นำมาตรฐานการรายงานทางการเงินดังกล่าวมาใช้ในการจัดทำงบการเงินรวมนี้เนื่องจากยังไม่มีผลบังคับใช้ กลุ่มบริษัทได้ประเมินผลกระทบที่อาจเกิดขึ้นต่องบการเงินรวมจากการถือปฏิบัติตามมาตรฐานการรายงานทางการเงินที่ปรับปรุงใหม่ดังกล่าว ซึ่งคาดว่าไม่มีผลกระทบที่มีสาระสำคัญต่องบการเงินรวมในปีที่ถือปฏิบัติ

|  | 2567 |  | 2566 |

|  | สัดส่วนการถือหุ้นโดยตรง/อ้อม (ร้อยละ) | สัดส่วนการถือหุ้นโดยตรง/อ้อม (ร้อยละ) | สัดส่วนการถือหุ้นโดยตรง/อ้อม (ร้อยละ) |

| จดทะเบียนในประเทศไทย |  |  |  |

| บริษัทสยามคราฟท์อุตสาหกรรม จำกัด | 100 |  | 100 |

| บริษัทเอสซีจี เปเปอร์ เอ็นเนอร์ยี่ จำกัด | 100 |  | 100 |

| บริษัทเอสซีจีพี โซลูชั่น จำกัด | 100 |  | 100 |

| บริษัทเอสซีจีพี รีจิด พลาสติกส์ จำกัด | 100 |  | 100 |

| บริษัทอินเตอร์เนชั่นแนล เฮลธ์แคร์ แพคเกจจิ้ง จำกัด | 100 |  | 100 |

| บริษัทอินวีนิค จำกัด | 100 |  | 100 |

| บริษัทเอสซีจีพี เอ็คเซลเลนซ์ เทรนนิ่ง เซ็นเตอร์ จำกัด | 100 |  | 100 |

| บริษัทเว็กซ์เซล แพ็ค จำกัด | 100 |  | 100 |

| บริษัทพรีซิชั่น พริ้นท์ จำกัด | 100 |  | 100 |

| บริษัทเอสเคไอซี อินเตอร์เนชั่นแนล จำกัด | 100 |  | 100 |

| จดทะเบียนในประเทศไทย |  |  |  |

| บริษัทไทยเคนเปเปอร์ จำกัด (มหาชน) | 98.2 |  | 98.2 |

| บริษัทวีอีเอ็ม (ไทยแลนด์) จำกัด | 90 |  | - |

| บริษัทกลุ่มสยามบรรจุภัณฑ์ จำกัด | 70 |  | 70 |

| บริษัทไทยคอนเทนเนอร์ขอนแก่น จำกัด | 70 |  | 70 |

| บริษัทไทยคอนเทนเนอร์ระยอง จำกัด | 70 |  | 70 |

| บริษัทโอเรียนท์คอนเทนเนอร์ จำกัด | 70 |  | 70 |

| บริษัทไดน่า แพคส์ จำกัด * | 70 |  | 70 |

| บริษัทดี อิน แพค จำกัด * | 70 |  | 70 |

| บริษัทฟินิคซ พัลพ แอนด์ เพเพอร์ จำกัด (มหาชน) | 69.6 |  | 69.6 |

| บริษัทผลิตภัณฑ์กระดาษไทย จำกัด | 69.6 |  | 69.6 |

| บริษัทสยามฟอเรสทรี จำกัด | 69.6 |  | 69.6 |

| บริษัทสยามพนาเวศ จำกัด | 69.6 |  | 69.6 |

| บริษัทสวนป่ารังสฤษฎ์ จำกัด | 69.6 |  | 69.6 |

| บริษัทพนัสนิมิต จำกัด | 69.6 |  | 69.6 |

| บริษัทไทยพนาบูรณ์ จำกัด | 69.6 |  | 69.6 |

| บริษัทไทยพนาราม จำกัด | 69.6 |  | 69.6 |

| บริษัทไทยพนาดร จำกัด | 69.6 |  | 69.6 |

| บริษัทไทยพนาสณฑ์ จำกัด | 69.6 |  | 69.6 |

| บริษัทไทยวนภูมิ จำกัด | 69.6 |  | 69.6 |

| บริษัททีซี เฟล็กซิเบิ้ลแพคเกจจิ้ง จำกัด | 52.5 |  | 52.5 |

| บริษัทพรีแพค ประเทศไทย จำกัด | 52.4 |  | 52.4 |

| บริษัทเอสซีจีพี-ที พลาสติกส์ จำกัด | 51 |  | 51 |

| บริษัทตะวันนาบรรจุภัณฑ์ จำกัด | 50.4 |  | 50.4 |

| บริษัทคอนิเมก จำกัด | 38.3 |  | 38.3 |

| บริษัทฟินิคซ ยูทิลิตี้ส์ จำกัด ** | - |  | 69.6 |

| *      อยู่ระหว่างการชำระบัญชี |  |  |  |

| **    ชำระบัญชีแล้วเสร็จ เมื่อวันที่ 29 สิงหาคม 2567 |  |  |  |

| จดทะเบียนในประเทศเวียดนาม |  |  |  |

| Go-Pak Vietnam Limited | 100 |  | 100 |

| Go-Pak Paper Products Vietnam Co., Ltd. | 100 |  | 100 |

| Vina Kraft Paper Co., Ltd. | 70 |  | 70 |

| Duy Tan Plastics Manufacturing Corporation Joint Stock Company | 70 |  | 70 |

| Duy Tan Long An Co., Ltd. | 70 |  | 70 |

| Duy Tan Precision Mold Co., Ltd. | 70 |  | 70 |

| Duy Tan Binh Duong Plastics Co., Ltd. | 70 |  | 70 |

| Mata Plastic Co., Ltd. | 70 |  | 70 |

| Starprint Vietnam Joint Stock Company | 70 |  | 70 |

| Vina Corrugated Packaging Co., Ltd. | 70 |  | 70 |

| (เดิมชื่อ “Alcamax Packaging (Vietnam) Co., Ltd.”) |  |  |  |

| Bien Hoa Packaging Joint Stock Company | 65.9 |  | 65.9 |

| Tin Thanh Packing Joint Stock Company | 52.5 |  | 52.5 |

| New Asia Industries Co., Ltd. * | - |  | 70 |

| AP Packaging (Hanoi) Co., Ltd. * | - |  | 70 |

| Packamex (Vietnam) Co., Ltd. * | - |  | 70 |

|  |  |  |  |

| จดทะเบียนในประเทศอินโดนีเซีย |  |  |  |

| PT Fajar Surya Wisesa Tbk. | 99.7 |  | 55.2 |

| PT Dayasa Aria Prima | 99.7 |  | 55.2 |

| PT Indocorr Packaging Cikarang | 70 |  | 70 |

| PT Indoris Printingdo | 70 |  | 70 |

| PT Primacorr Mandiri | 67.9 |  | 67.9 |

| PT Indonesia Dirtajaya Aneka Industri Box | 60.6 |  | 52.5 |

| PT Bahana Buana Box | 60.6 |  | 52.5 |

| PT Rapipack Asritama | 60.6 |  | 52.5 |

| *     โอนกิจการทั้งหมดให้แก่ Vina Corrugated Packaging Co., Ltd. เมื่อวันที่ 1 พฤษภาคม 2567 | *     โอนกิจการทั้งหมดให้แก่ Vina Corrugated Packaging Co., Ltd. เมื่อวันที่ 1 พฤษภาคม 2567 | *     โอนกิจการทั้งหมดให้แก่ Vina Corrugated Packaging Co., Ltd. เมื่อวันที่ 1 พฤษภาคม 2567 | *     โอนกิจการทั้งหมดให้แก่ Vina Corrugated Packaging Co., Ltd. เมื่อวันที่ 1 พฤษภาคม 2567 |

| จดทะเบียนในประเทศฟิลิปปินส์ |  |  |  |

| United Pulp and Paper Co., Inc. | 74.8 |  | 74.8 |

| United Industrial Energy Corporation | 74.8 |  | 74.8 |

|  |  |  |  |

| จดทะเบียนในประเทศมาเลเซีย |  |  |  |

| Interpress Printers Sendirian Berhad | 68.3 |  | 68.3 |

|  |  |  |  |

| จดทะเบียนในประเทศสิงคโปร์ |  |  |  |

| SCGP Solutions (Singapore) Pte. Ltd. | 100 |  | 100 |

| SCGP Rigid Packaging Solutions Pte. Ltd. | 100 |  | 100 |

| TCG Solutions Pte. Ltd. | 70 |  | 70 |

|  |  |  |  |

| จดทะเบียนในสหราชอาณาจักร |  |  |  |

| Go-Pak UK Limited | 100 |  | 100 |

| Peute UK Limited | 100 |  | 100 |

| Law Print & Packaging Management Limited | 100 |  | 100 |

|  |  |  |  |

| จดทะเบียนในประเทศสเปน |  |  |  |

| Peute Recycling Spain S.L. | 100 |  | 100 |

| Deltalab Global, S.L. | 89.1 |  | 85 |

| Deltalab, S.L. | 89.1 |  | 85 |

| Keylab, S.L.U. | 89.1 |  | 85 |

| Nirco, S.L. | 89.1 |  | 85 |

| Envases Farmaceuticos, S.A. | 89.1 |  | 85 |

| Equilabo Scientific, S.L.U. | 89.1 |  | 85 |

| Sanilabo, S.L.U. * | - |  | 85 |

|  |  |  |  |

|  |  |  |  |

|  |  |  |  |

| *    ชำระบัญชีแล้วเสร็จ เมื่อวันที่ 21 สิงหาคม 2567 |  |  |  |

| จดทะเบียนในประเทศเนเธอร์แลนด์ |  |  |  |

| Peute Recycling B.V. | 100 |  | 100 |

| Peute Papierrecycling B.V. | 100 |  | 100 |

| Peute Plasticrecycling B.V. | 100 |  | 100 |

| Peute Recycling International B.V. | 100 |  | 100 |

| Peute Investments B.V. | 100 |  | 100 |

| Infiniplast B.V. | 100 |  | 100 |

|  |  |  |  |

| จดทะเบียนในประเทศโปรตุเกส |  |  |  |

| Peute Portugal, Unipessoal Lda | 100 |  | 100 |

|  |  |  |  |

| จดทะเบียนในสหรัฐอเมริกา |  |  |  |

| Jordan Trading Inc. | 90.1 |  | 90.1 |

|  |  |  |  |

| จดทะเบียนในประเทศไอร์แลนด์ |  |  |  |

| Law Print & Packaging Management Limited | 100 |  | 100 |

|  |  |  |  |

| จดทะเบียนในประเทศอิตาลี |  |  |  |

| Bicappa Lab S.r.L. | 75.7 |  | 72.3 |



| ส่วนปรับปรุงที่ดิน |  |  |  | 5 - 30 | ปี |

| อาคารและสิ่งปลูกสร้าง |  |  |  | 5 - 40 | ปี |

| เครื่องจักรและอุปกรณ์ |  |  |  | 3 - 30 | ปี |

| เครื่องตกแต่ง ติดตั้งและเครื่องใช้สำนักงาน |  |  |  | 3 - 20 | ปี |

| ยานพาหนะและอุปกรณ์ |  |  |  | 5 - 10 | ปี |

| พืชเพื่อการให้ผลิตผล | ตามกำลังการผลิตจริงในแต่ละเดือน | ตามกำลังการผลิตจริงในแต่ละเดือน | ตามกำลังการผลิตจริงในแต่ละเดือน | ตามกำลังการผลิตจริงในแต่ละเดือน | ตามกำลังการผลิตจริงในแต่ละเดือน |



| สัญญาที่ทำกับลูกค้าและความสัมพันธ์กับลูกค้า | 5 - 20  ปี |

| เครื่องหมายการค้า | 10, 20  ปี |

| ค่าลิขสิทธิ์ทางเทคโนโลยีและสิทธิบัตร | 4, 15  ปี |

| ค่าลิขสิทธิ์ซอฟต์แวร์ | 3 - 10  ปี |



|  |  |  | (ล้านบาท) |

| มูลค่าตามบัญชีของส่วนได้เสียที่ไม่มีอำนาจควบคุมที่ได้มา |  |  | 5,312 |

| หัก สิ่งตอบแทนที่โอนให้ส่วนได้เสียที่ไม่มีอำนาจควบคุม |  |  | (23,195) |

| การเพิ่มขึ้นของส่วนต่ำกว่าทุนอื่น |  |  | (17,883) |



| ชื่อกิจการ | ประเทศที่จัดตั้ง /สัญชาติ | ลักษณะความสัมพันธ์ |

| บริษัทปูนซิเมนต์ไทย จำกัด (มหาชน) | ไทย | เป็นบริษัทใหญ่ในลำดับสูงสุด |

| บริษัทสยามทบพันแพคเกจจิ้ง จำกัด | ไทย | เป็นบริษัทร่วมของบริษัทเอสซีจี แพคเกจจิ้ง จำกัด (มหาชน) |

| บริษัทสยามนิปปอน อินดัสเตรียล เปเปอร์ จำกัด | ไทย | เป็นบริษัทร่วมของบริษัทเอสซีจี แพคเกจจิ้ง จำกัด (มหาชน) |

| บริษัทสหกรีน ฟอเรสท์ จำกัด | ไทย | เป็นบริษัทร่วมของบริษัทเอสซีจี แพคเกจจิ้ง จำกัด (มหาชน) |

| บริษัทแพ็คเวิร์คส์ จำกัด | ไทย | เป็นบริษัทร่วมของบริษัทเอสซีจี แพคเกจจิ้ง จำกัด (มหาชน) |

| P&S Holdings Corporation | ฟิลิปปินส์ | เป็นบริษัทร่วมของบริษัทเอสซีจี แพคเกจจิ้ง จำกัด (มหาชน) |

| ReUse SAS | ฝรั่งเศส | เป็นบริษัทร่วมของบริษัทเอสซีจี แพคเกจจิ้ง จำกัด (มหาชน) |

| บริษัทเอสซีจี ซิเมนต์ จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทปูนซิเมนต์ไทย (ท่าหลวง) จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทปูนซิเมนต์ไทย (แก่งคอย) จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทปูนซิเมนต์ไทย (ทุ่งสง) จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทปูนซิเมนต์ไทย (ลำปาง) จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทสยามอุตสาหกรรมวัสดุทนไฟ จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทอีโค่ แพลนท์ เซอร์วิสเซส จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทเอสซีไอ อีโค่ เซอร์วิสเซส จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทสยามไฟเบอร์ซีเมนต์กรุ๊ป จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทกระเบื้องกระดาษไทย จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทเอสซีจี เซรามิกส์ จำกัด (มหาชน) | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทโสสุโก้ เซรามิค จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทซูซันน์ สมาร์ท โซลูชั่น จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทสยามซานิทารีแวร์อินดัสทรี จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทสยามซานิทารีแวร์อินดัสทรี (หนองแค) จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทเอสซีจี อินเตอร์เนชั่นแนล คอร์ปอเรชั่น จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทพาเนล เวิลด์ จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทไทยโพลิเอททีลีน จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทระยองวิศวกรรมและซ่อมบำรุง จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทนวพลาสติกอุตสาหกรรม  จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทระยองโอเลฟินส์ จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทมาบตาพุดโอเลฟินส์ จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทเอสซีจี แอคเค้าน์ติ้ง เซอร์วิสเซส จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทกฎหมายเอสซีจี จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทเอสซีจี เลิร์นนิ่ง เอ็กเซลเลนซ์ จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทเอ.ไอ.เทคโนโลยี จำกัด | ไทย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| PT Siam-Indo Gypsum Industry | อินโดนีเซีย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| PT SCG International Indonesia | อินโดนีเซีย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| Prime Trading, Import and Export One Member    Limited Liability Company | เวียดนาม | เป็นบริษัทย่อยของบริษัทปูนซิเมนต์ไทย จำกัด (มหาชน) |

| SCG International Corporation Vietnam Co., Ltd. | เวียดนาม | เป็นบริษัทย่อยของบริษัทปูนซิเมนต์ไทย จำกัด (มหาชน) |

| Long Son Petrochemicals Co., Ltd. | เวียดนาม | เป็นบริษัทย่อยของบริษัทปูนซิเมนต์ไทย จำกัด (มหาชน) |

| SCG International (Philippines) Corporation | ฟิลิปปินส์ | เป็นบริษัทย่อยของบริษัทปูนซิเมนต์ไทย จำกัด (มหาชน) |

| SCG International USA Inc. | สหรัฐอเมริกา | เป็นบริษัทย่อยของบริษัทปูนซิเมนต์ไทย จำกัด (มหาชน) |

| SCG International Australia Pty. Ltd. | ออสเตรเลีย | เป็นบริษัทย่อยของบริษัทปูนซิเมนต์ไทย จำกัด (มหาชน) |

| SCG International (Cambodia) Co., Ltd. | กัมพูชา | เป็นบริษัทย่อยของบริษัทปูนซิเมนต์ไทย จำกัด (มหาชน) |

| SCG International Middle East Trading L.L.C | สหรัฐอาหรับ เอมิเรตส์ | เป็นบริษัทย่อยของบริษัทปูนซิเมนต์ไทย จำกัด (มหาชน) |

| บริษัทสยามอุตสาหกรรมยิปซัม (สระบุรี) จำกัด | ไทย | เป็นบริษัทร่วมของบริษัทปูนซิเมนต์ไทย จำกัด (มหาชน) |

| บริษัทสยามอุตสาหกรรมยิปซัม (สงขลา) จำกัด | ไทย | เป็นบริษัทร่วมของบริษัทปูนซิเมนต์ไทย จำกัด (มหาชน) |

| บริษัทเอสซีจี เจดับเบิ้ลยูดี โลจิสติกส์ จำกัด (มหาชน) | ไทย | เป็นบริษัทร่วมของบริษัทปูนซิเมนต์ไทย จำกัด (มหาชน) |

| บริษัทสยาม โทเซลโล จำกัด | ไทย | เป็นบริษัทร่วมของบริษัทปูนซิเมนต์ไทย จำกัด (มหาชน) |

| บริษัทไทย เอ็มเอฟซี จำกัด | ไทย | เป็นบริษัทร่วมของบริษัทปูนซิเมนต์ไทย จำกัด (มหาชน) |

| บริษัทสยามโพลิเอททีลีน จำกัด | ไทย | เป็นบริษัทร่วมของบริษัทปูนซิเมนต์ไทย จำกัด (มหาชน) |

| บริษัทสยามเลเทกซ์สังเคราะห์ จำกัด | ไทย | เป็นบริษัทร่วมของบริษัทปูนซิเมนต์ไทย จำกัด (มหาชน) |

| บริษัทสยามคูโบต้าคอร์ปอเรชั่น จำกัด | ไทย | เป็นบริษัทร่วมของบริษัทปูนซิเมนต์ไทย จำกัด (มหาชน) |

| บริษัทไอทีวัน จำกัด | ไทย | เป็นบริษัทร่วมของบริษัทปูนซิเมนต์ไทย จำกัด (มหาชน) |

| PT SCG Barito Logistics | อินโดนีเซีย | เป็นบริษัทร่วมของบริษัทปูนซิเมนต์ไทย จำกัด (มหาชน) |

| SCG International Vietnam Co., Ltd. | เวียดนาม | เป็นบริษัทร่วมของบริษัทปูนซิเมนต์ไทย จำกัด (มหาชน) |

| A.J. Plast (Vietnam) Company Limited | เวียดนาม | เป็นบริษัทร่วมของบริษัทปูนซิเมนต์ไทย จำกัด (มหาชน) |

| Green Siam Resources Corporation | ฟิลิปปินส์ | เป็นบริษัทร่วมของบริษัทปูนซิเมนต์ไทย จำกัด (มหาชน) |

| Nippon Paper Industries Co., Ltd. | ญี่ปุ่น | มีกรรมการสำคัญร่วมกันกับบริษัทฟินิคซ พัลพ แอนด์    เพเพอร์ จำกัด (มหาชน) |

| Rengo Co., Ltd. | ญี่ปุ่น | มีกรรมการสำคัญร่วมกันกับบริษัทกลุ่มสยามบรรจุภัณฑ์ |

| บริษัทปูนซีเมนต์เอเซีย จำกัด (มหาชน) | ไทย | มีกรรมการสำคัญร่วมกันกับบริษัทปูนซิเมนต์ไทย จำกัด    (มหาชน) |



|  | 2567 |  | 2566 |  | นโยบายการกำหนดราคา |

|  | (พันบาท) | (พันบาท) | (พันบาท) |  |  |

| บริษัทใหญ่ในลำดับสูงสุด |  |  |  |  |  |

| รายได้จากการขาย | 5,515 |  | 4,685 |  | ราคาตลาด |

| ค่าบริการ | 874,172 |  | 857,482 |  | วิธีต้นทุนบวกอัตรากำไรที่เทียบเคียงได้ |

|  |  |  |  |  |  |

| บริษัทร่วม |  |  |  |  |  |

| รายได้จากการขาย | 566,531 |  | 510,402 |  | ราคาตลาด |

| รายได้เงินปันผล | 11,380 |  | 9,366 |  | ตามจำนวนที่ประกาศจ่าย |

| ซื้อ | 361,620 |  | 280,153 |  | ราคาตลาด |

|  |  |  |  |  |  |

| บริษัทอื่น |  |  |  |  |  |

| รายได้จากการขาย | 6,652,228 |  | 6,738,018 |  | ราคาตลาด |

| ซื้อ | 7,165,967 |  | 6,865,509 |  | ราคาตลาด |

| ค่าบริการ | 2,310,320 |  | 2,476,009 |  | ราคาตลาดและราคาตามสัญญา |

|  |  |  |  |  |  |

|  |  |  |  |  |  |



|  | หมายเหตุ | 2567 | 2567 |  |  | 2566 | 2566 |

|  |  | (พันบาท) | (พันบาท) | (พันบาท) | (พันบาท) | (พันบาท) | (พันบาท) |

| ลูกหนี้การค้า |  |  |  |  |  |  |  |

| บริษัทใหญ่ในลำดับสูงสุด |  | 835 | 835 |  |  | 206 | 206 |

| บริษัทร่วม |  | 61,652 | 61,652 |  |  | 69,599 | 69,599 |

| บริษัทอื่น |  | 491,880 | 491,880 |  |  | 924,744 | 924,744 |

| รวม | 7 | 554,367 | 554,367 |  |  | 994,549 | 994,549 |

|  |  |  |  |  |  |  |  |

| ลูกหนี้หมุนเวียนอื่น |  |  |  |  |  |  |  |

| บริษัทใหญ่ในลำดับสูงสุด |  | 48,953 | 48,953 |  |  | 55,293 | 55,293 |

| บริษัทร่วม |  | 52,686 | 52,686 |  |  | 59,341 | 59,341 |

| บริษัทอื่น |  | 18,531 | 18,531 |  |  | 17,089 | 17,089 |

| รวม |  | 120,170 | 120,170 |  |  | 131,723 | 131,723 |

|  |  |  |  |  |  |  |  |

| ลูกหนี้ไม่หมุนเวียนอื่น |  |  |  |  |  |  |  |

| บริษัทใหญ่ในลำดับสูงสุด |  | 25,780 | 25,780 |  |  | 68,100 | 68,100 |

| บริษัทร่วม |  | 91,985 | 91,985 |  |  | 105,312 | 105,312 |

| รวม |  | 117,765 | 117,765 |  |  | 173,412 | 173,412 |

|  |  |  |  |  |  |  |  |

| เจ้าหนี้การค้า | เจ้าหนี้การค้า | เจ้าหนี้การค้า |  |  |  |  |  |

| บริษัทร่วม | บริษัทร่วม | บริษัทร่วม | 38,889 | 38,889 |  |  | 35,096 |

| บริษัทอื่น | บริษัทอื่น | บริษัทอื่น | 914,061 | 914,061 |  |  | 1,099,259 |

| รวม | รวม | รวม | 952,950 | 952,950 |  |  | 1,134,355 |

|  |  |  |  |  |  |  |  |

| เจ้าหนี้หมุนเวียนอื่น | เจ้าหนี้หมุนเวียนอื่น | เจ้าหนี้หมุนเวียนอื่น |  |  |  |  |  |

| บริษัทใหญ่ในลำดับสูงสุด | บริษัทใหญ่ในลำดับสูงสุด | บริษัทใหญ่ในลำดับสูงสุด | 71,894 | 71,894 |  |  | 93,042 |

| บริษัทร่วม | บริษัทร่วม | บริษัทร่วม | 7 | 7 |  |  | 1,426 |

| บริษัทอื่น | บริษัทอื่น | บริษัทอื่น | 74,922 | 74,922 |  |  | 126,276 |

| รวม | รวม | รวม | 146,823 | 146,823 |  |  | 220,744 |

|  |  |  |  |  |  |  |  |



|  | 2567 |  | 2566 |

|  | (พันบาท) | (พันบาท) | (พันบาท) |

| หนี้สินตามสัญญาเช่า |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทใหญ่ในลำดับสูงสุด | 99,489 |  | 56,787 |

| บริษัทร่วม | 92,032 |  | 99,506 |

| บริษัทอื่น | 108,108 |  | 197,690 |

| รวม | 299,629 |  | 353,983 |



|  | 2567 |  | 2566 |

|  | (พันบาท) | (พันบาท) | (พันบาท) |

| สำหรับปีสิ้นสุดวันที่ 31 ธันวาคม |  |  |  |

| ผลประโยชน์ระยะสั้น | 138,016 |  | 121,410 |

| ผลประโยชน์หลังออกจากงาน | 12,193 |  | 9,834 |

| รวม | 150,209 |  | 131,244 |



|  | 2567 |  | 2566 |

|  | (พันบาท) | (พันบาท) | (พันบาท) |

| เงินสดและเงินฝากธนาคาร | 5,477,220 |  | 6,678,138 |

| เงินลงทุนระยะสั้นที่มีสภาพคล่องสูง | 4,371,802 |  | 3,210,449 |

| รวม | 9,849,022 |  | 9,888,587 |

|  |  |  |  |



| ณ วันที่ 31 ธันวาคม | หมายเหตุ | 2567 |  | 2566 |

|  |  | (พันบาท) | (พันบาท) | (พันบาท) |

| กิจการที่เกี่ยวข้องกัน |  |  |  |  |

| ภายในวันที่ครบกำหนดชำระ |  | 507,739 |  | 957,319 |

| เกินวันครบกำหนดชำระ |  |  |  |  |

| น้อยกว่า 1 เดือน |  | 46,508 |  | 36,182 |

| 1 - 3 เดือน |  | 120 |  | 1,048 |

| รวม | 5 | 554,367 |  | 994,549 |

|  |  |  |  |  |

| กิจการอื่น |  |  |  |  |

| ภายในวันที่ครบกำหนดชำระ |  | 18,202,877 |  | 16,863,995 |

| เกินวันครบกำหนดชำระ |  |  |  |  |

| น้อยกว่า 1 เดือน |  | 1,423,564 |  | 1,545,808 |

| 1 - 3 เดือน |  | 266,666 |  | 416,875 |

| มากกว่า 3 - 12 เดือน |  | 117,380 |  | 164,902 |

| มากกว่า 12 เดือน |  | 174,074 |  | 180,433 |

|  |  | 20,184,561 |  | 19,172,013 |

| หัก  ค่าเผื่อผลขาดทุนด้านเครดิตที่คาดว่าจะเกิดขึ้น |  | (169,715) |  | (184,531) |

| สุทธิ |  | 20,014,846 |  | 18,987,482 |

| รวม |  | 20,569,213 |  | 19,982,031 |



|  |  | 2567 |  | 2566 |

|  |  | (พันบาท) | (พันบาท) | (พันบาท) |

| ค่าเผื่อผลขาดทุนด้านเครดิตที่คาดว่าจะเกิดขึ้น |  |  |  |  |

| ณ วันที่ 1 มกราคม |  | 184,531 |  | 180,262 |

| เพิ่มขึ้น |  | 9,842 |  | 20,170 |

| กลับรายการ |  | (6,823) |  | (13,291) |

| ตัดรายการบัญชี |  | (14,158) |  | (2,368) |

| ผลต่างจากการแปลงค่างบการเงิน |  | (3,677) |  | (242) |

| ณ วันที่ 31 ธันวาคม |  | 169,715 |  | 184,531 |



|  | 2567 |  | 2566 |

|  | (พันบาท) | (พันบาท) | (พันบาท) |

| สินค้าสำเร็จรูป | 6,379,149 |  | 6,292,922 |

| สินค้าระหว่างผลิต | 1,008,781 |  | 1,101,377 |

| วัตถุดิบ | 5,731,974 |  | 6,252,695 |

| อะไหล่ วัสดุ ของใช้สิ้นเปลืองและอื่นๆ | 3,833,667 |  | 3,991,548 |

| สินค้าระหว่างทาง | 2,310,504 |  | 1,939,452 |

| รวม | 19,264,075 |  | 19,577,994 |

| หัก  ค่าเผื่อมูลค่าสินค้าลดลง | (237,166) |  | (325,401) |

| สุทธิ | 19,026,909 |  | 19,252,593 |

|  |  |  |  |

| ต้นทุนของสินค้าคงเหลือที่บันทึกเป็นค่าใช้จ่าย และได้รวมในบัญชีต้นทุนขาย | 110,260,915 |  | 106,319,385 |

| การปรับลดมูลค่าเป็นมูลค่าสุทธิที่จะได้รับ | 552,163 |  | 592,997 |

| การกลับรายการปรับลดมูลค่า | (559,719) |  | (745,004) |

|  |  |  |  |

| การเปลี่ยนแปลงในสินค้าสำเร็จรูปและสินค้าระหว่างผลิต | 6,369 |  | 1,261,597 |

| วัตถุดิบและวัสดุสิ้นเปลืองที่ใช้ไป | 60,143,945 |  | 54,691,164 |



|  | 2567 |  |  | 2566 |

|  | (พันบาท) | (พันบาท) | (พันบาท) | (พันบาท) |

| ณ วันที่ 1 มกราคม | 1,062,730 |  | 1,034,332 | 1,034,332 |

| ลงทุนเพิ่ม | 30,008 |  | - | - |

| ส่วนแบ่งกำไรสุทธิจากเงินลงทุน - วิธีส่วนได้เสีย | 113,282 |  | 38,750 | 38,750 |

| ส่วนแบ่งกำไรขาดทุนเบ็ดเสร็จอื่น - วิธีส่วนได้เสีย | (1,296) |  | (986) | (986) |

| รายได้เงินปันผล | (11,380) |  | (9,366) | (9,366) |

| ณ วันที่ 31 ธันวาคม | 1,193,344 |  | 1,062,730 | 1,062,730 |



| สำหรับปีสิ้นสุดวันที่ 31 ธันวาคม | 2567 |  | 2566 |

|  | (พันบาท) | (พันบาท) | (พันบาท) |

| จำนวนที่รับรู้ในกำไรหรือขาดทุน |  |  |  |

| ค่าเสื่อมราคาของสินทรัพย์สิทธิการใช้ |  |  |  |

| ที่ดินและส่วนปรับปรุงที่ดิน | 162,437 |  | 143,917 |

| อาคารและสิ่งปลูกสร้าง | 439,941 |  | 375,314 |

| ยานพาหนะและอุปกรณ์ | 255,317 |  | 240,242 |

| อื่นๆ | 85,761 |  | 71,835 |

| ดอกเบี้ยจ่ายของหนี้สินตามสัญญาเช่า | 176,690 |  | 110,632 |

| ค่าใช้จ่ายสัญญาเช่าระยะสั้น | 172,079 |  | 196,193 |

| ค่าใช้จ่ายสัญญาเช่าสินทรัพย์ที่มีมูลค่าต่ำ | 82,152 |  | 70,286 |



|  | 2567 |  | 2566 |

|  | (พันบาท) | (พันบาท) | (พันบาท) |

| สินทรัพย์ภาษีเงินได้รอการตัดบัญชี | 1,351,368 |  | 1,036,057 |

| หนี้สินภาษีเงินได้รอการตัดบัญชี | (4,014,376) |  | (4,886,139) |

| สุทธิ | (2,663,008) |  | (3,850,082) |



|  | 2567 |  | 2566 |

|  | (พันบาท) | (พันบาท) | (พันบาท) |

| ผลแตกต่างชั่วคราว |  |  |  |

| ประมาณการหนี้สินสำหรับผลประโยชน์พนักงาน | 129,930 |  | 114,546 |

| อื่นๆ | 259,727 |  | 199,387 |

| ผลขาดทุนทางภาษีที่ยังไม่ได้ใช้ | 329,330 |  | 228,604 |

| รวม | 718,987 |  | 542,537 |



|  | 2567 |  | 2566 |

|  | (พันบาท) | (พันบาท) | (พันบาท) |

| ส่วนที่หมุนเวียน |  |  |  |

| เงินเบิกเกินบัญชีและเงินกู้ยืมระยะสั้นจากสถาบันการเงิน |  |  |  |

| ส่วนที่มีหลักประกัน | - |  | 98,749 |

| ส่วนที่ไม่มีหลักประกัน | 24,492,827 |  | 15,237,966 |

|  | 24,492,827 |  | 15,336,715 |

|  |  |  |  |

| ส่วนของเงินกู้ยืมระยะยาวจากสถาบันการเงิน ที่ถึงกำหนดชำระภายในหนึ่งปี |  |  |  |

| ส่วนที่ไม่มีหลักประกัน | 6,371,420 |  | 6,493,668 |

|  |  |  |  |

| ส่วนของหนี้สินตามสัญญาเช่าที่ถึงกำหนดชำระภายในหนึ่งปี | 768,969 |  | 668,094 |

| ส่วนของหุ้นกู้ที่ถึงกำหนดชำระภายในหนึ่งปี | 4,998,974 |  | 5,497,816 |

|  |  |  |  |

| รวม | 36,632,190 |  | 27,996,293 |

|  |  |  |  |

| ส่วนที่ไม่หมุนเวียน |  |  |  |

| เงินกู้ยืมระยะยาวจากสถาบันการเงิน |  |  |  |

| ส่วนที่ไม่มีหลักประกัน | 9,836,188 |  | 8,034,201 |

|  |  |  |  |

| หนี้สินตามสัญญาเช่า | 2,924,519 |  | 3,089,492 |

| หุ้นกู้ | 15,483,952 |  | 9,992,878 |

|  |  |  |  |

| รวม | 28,244,659 |  | 21,116,571 |

|  |  |  |  |

| รวมหนี้สินที่มีภาระดอกเบี้ย | 64,876,849 |  | 49,112,864 |



|  | 2567 |  | 2566 |

|  | (พันบาท) | (พันบาท) | (พันบาท) |

| ผลประโยชน์หลังออกจากงาน |  |  |  |

| เงินชดเชยตามกฎหมายแรงงาน | 3,783,979 |  | 3,489,780 |

| เงินบำเหน็จ | 23,623 |  | 36,782 |

| ผลประโยชน์ระยะยาวอื่น | 169,898 |  | 117,368 |

| ประมาณการหนี้สินไม่หมุนเวียนของโครงการผลประโยชน์ | 3,977,500 |  | 3,643,930 |

| ผลประโยชน์อื่นๆ | - |  | 15,031 |

| รวม | 3,977,500 |  | 3,658,961 |

| หัก สินทรัพย์โครงการของบริษัทย่อยในต่างประเทศ | (27,692) |  | (29,831) |

| ประมาณการหนี้สินไม่หมุนเวียนสำหรับผลประโยชน์พนักงาน - สุทธิ | 3,949,808 |  | 3,629,130 |



|  | 2567 |  | 2566 |

|  | (พันบาท) | (พันบาท) | (พันบาท) |

| ประมาณการหนี้สินไม่หมุนเวียนของโครงการผลประโยชน์  ณ วันที่ 1 มกราคม | 3,643,930 |  | 3,619,599 |

| รับรู้ในกำไรหรือขาดทุน |  |  |  |

| ต้นทุนบริการปัจจุบัน | 210,607 |  | 211,290 |

| ดอกเบี้ยภาระผูกพัน | 158,760 |  | 152,931 |

| ผลขาดทุนจากการประมาณการตามหลักคณิตศาสตร์ประกันภัย | 48,063 |  | 5,669 |

| ประมาณการหนี้สินไม่หมุนเวียนสำหรับผลประโยชน์พนักงาน |  |  |  |

| โอนไปบริษัทที่เกี่ยวข้องกัน | (22,894) |  | - |

|  | 394,536 |  | 369,890 |

|  |  |  |  |

| รับรู้ในกำไรขาดทุนเบ็ดเสร็จอื่น |  |  |  |

| ผลขาดทุน (กำไร) จากการวัดมูลค่าใหม่ตามหลักคณิตศาสตร์ประกันภัย | 256,687 |  | (90,751) |

| ผลต่างจากการแปลงค่างบการเงิน | (62,554) |  | (2,642) |

|  | 194,133 |  | (93,393) |

| อื่นๆ |  |  |  |

| ผลประโยชน์จ่าย | (270,544) |  | (252,166) |

| เพิ่มขึ้นจากการซื้อธุรกิจ | 2,636 |  | - |

| อื่นๆ | 12,809 |  | - |

|  | (255,099) |  | (252,166) |

| ประมาณการหนี้สินไม่หมุนเวียนของโครงการผลประโยชน์  ณ วันที่ 31 ธันวาคม | 3,977,500 |  | 3,643,930 |



|  | 2567 |  | 2566 |

|  | (พันบาท) | (พันบาท) | (พันบาท) |

| สำหรับปีสิ้นสุดวันที่ 31 ธันวาคม |  |  |  |

| ข้อสมมติด้านประชากรศาสตร์ | 1,154 |  | 224 |

| ข้อสมมติทางการเงิน | 196,184 |  | (79,013) |

| การปรับปรุงจากประสบการณ์ | 59,349 |  | (11,962) |

| รวม | 256,687 |  | (90,751) |



|  | 2567 |  | 2566 |

|  | (ร้อยละ) | (ร้อยละ) | (ร้อยละ) |

| อัตราคิดลด * |  |  |  |

| -	ประเทศไทย | 2.19 - 2.81 |  | 2.79 - 3.62 |

| -	ประเทศเวียดนาม | 2.81 |  | 3.17 |

| -	ประเทศอินโดนีเซีย | 7.00 - 7.15 |  | 6.55 - 6.90 |

| -	ประเทศฟิลิปปินส์ | 6.14 |  | 6.06 |

| อัตราการเพิ่มขึ้นของเงินเดือน | 1.00 - 9.00 |  | 1.39 - 8.00 |

| อัตราการหมุนเวียนพนักงาน ** | 2.00 - 22.00 |  | 2.00 - 20.00 |

| อัตรามรณะ *** | 50.00, 100.00 ของ TMO2017 |  | 50.00, 100.00 ของ TMO2017 |



| ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม |

|  | เพิ่มขึ้น (ลดลง) | เพิ่มขึ้น (ลดลง) | เพิ่มขึ้น (ลดลง) |

|  | 2567 |  | 2566 |

|  | (พันบาท) | (พันบาท) | (พันบาท) |

| อัตราคิดลด |  |  |  |

| เพิ่มขึ้นร้อยละ 0.50 | (133,756) |  | (117,168) |

| ลดลงร้อยละ 0.50 | 144,906 |  | 126,803 |

| อัตราการเพิ่มขึ้นของเงินเดือน |  |  |  |

| เพิ่มขึ้นร้อยละ 1.00 | 291,196 |  | 257,234 |

| ลดลงร้อยละ 1.00 | (253,634) |  | (224,185) |

| อัตราการหมุนเวียนพนักงาน |  |  |  |

| เพิ่มขึ้นร้อยละ 10.00 | (60,321) |  | (53,280) |

| ลดลงร้อยละ 10.00 | 62,395 |  | 55,096 |



| สายธุรกิจบรรจุภัณฑ์ แบบครบวงจร | ประกอบด้วย ผลิตภัณฑ์บรรจุภัณฑ์จากเยื่อและกระดาษ กระดาษบรรจุภัณฑ์ และบรรจุภัณฑ์จากวัสดุสมรรถนะสูง ในส่วนของบรรจุภัณฑ์จากเยื่อและกระดาษประกอบด้วย บรรจุภัณฑ์กล่องลูกฟูก และบรรจุภัณฑ์กล่องพิมพ์สีเพื่อการแสดงสินค้า ในส่วนของกระดาษบรรจุภัณฑ์ประกอบด้วย กระดาษบรรจุภัณฑ์ลูกฟูก กระดาษสำหรับกล่องขาวเคลือบ กระดาษสำหรับผลิตถุงอุตสาหกรรม และกระดาษปิดแผ่นยิปซัม ในส่วนของบรรจุภัณฑ์จากวัสดุสมรรถนะสูง ประกอบด้วยบรรจุภัณฑ์แบบอ่อนตัว บรรจุภัณฑ์แบบคงรูป และวัสดุอุปกรณ์ทางการแพทย์ |

|  |  |

| สายธุรกิจเยื่อและกระดาษ | ประกอบด้วย บรรจุภัณฑ์อาหาร และผลิตภัณฑ์เยื่อและกระดาษ |

|  |  |

| ธุรกิจรีไซเคิล และหน่วยงานส่วนกลาง | ประกอบด้วย กิจการรีไซเคิลวัสดุบรรจุภัณฑ์ และการลงทุนอื่น |



|  | รายได้จากการขาย | รายได้จากการขาย | รายได้จากการขาย |  | สินทรัพย์ไม่หมุนเวียน | สินทรัพย์ไม่หมุนเวียน | สินทรัพย์ไม่หมุนเวียน |

|  | 2567 |  | 2566 |  | 2567 |  | 2566 |

|  | (พันบาท) | (พันบาท) | (พันบาท) | (พันบาท) | (พันบาท) | (พันบาท) | (พันบาท) |

| ไทย | 56,072,521 |  | 53,366,944 |  | 51,448,701 |  | 52,013,339 |

| เวียดนาม | 20,972,407 |  | 19,516,667 |  | 18,561,573 |  | 19,824,913 |

| อินโดนีเซีย | 18,445,180 |  | 18,270,884 |  | 39,363,138 |  | 41,786,923 |

| จีน | 7,629,038 |  | 8,784,636 |  | - |  | - |

| ประเทศอื่นๆ | 29,664,541 |  | 29,458,958 |  | 19,089,254 |  | 20,193,919 |

| รวม | 132,783,687 |  | 129,398,089 |  | 128,462,666 |  | 133,819,094 |



|  | 2567 |  | 2566 |

|  | (พันบาท) | (พันบาท) | (พันบาท) |

| ค่าใช้จ่ายในการขนส่ง และค่านายหน้า | 6,566,986 |  | 6,228,516 |

| เงินเดือน สวัสดิการ ค่าใช้จ่ายพนักงาน และค่าพัฒนาพนักงาน | 1,726,037 |  | 1,613,747 |

| ค่าใช้จ่ายในการส่งเสริมการขายและโฆษณา | 284,967 |  | 286,488 |

| ค่าเสื่อมราคา และค่าตัดจำหน่าย | 118,909 |  | 119,902 |

| ค่าพิธีการศุลกากร ค่าประกัน และค่าทรัพย์สินทางปัญญา | 27,618 |  | 54,583 |

| อื่นๆ | 381,836 |  | 397,621 |

| รวม | 9,106,353 |  | 8,700,857 |



|  | 2567 |  | 2566 |

|  | (พันบาท) | (พันบาท) | (พันบาท) |

| เงินเดือน สวัสดิการ ค่าใช้จ่ายพนักงาน และค่าพัฒนาพนักงาน | 3,466,976 |  | 3,496,285 |

| ค่าเสื่อมราคา และค่าตัดจำหน่าย | 1,075,516 |  | 1,028,639 |

| ค่าธรรมเนียมวิชาชีพและที่ปรึกษา | 765,629 |  | 638,271 |

| ค่าใช้จ่ายงานบริการ | 444,387 |  | 426,789 |

| ค่าใช้จ่ายเทคโนโลยีสารสนเทศ | 422,417 |  | 418,107 |

| ค่าภาษีใบอนุญาตและค่าธรรมเนียมอื่น | 201,580 |  | 191,902 |

| ค่าจ้างแรงงานภายนอก | 123,772 |  | 115,497 |

| อื่นๆ | 711,534 |  | 667,342 |

| รวม | 7,211,811 |  | 6,982,832 |



|  | 2567 |  | 2566 |

|  | (พันบาท) | (พันบาท) | (พันบาท) |

| เงินเดือนและค่าแรง | 11,758,972 |  | 11,364,563 |

| สวัสดิการ และอื่นๆ | 1,941,233 |  | 1,854,358 |

| ต้นทุนบำเหน็จ - โครงการสมทบเงินที่กำหนดไว้ | 497,433 |  | 487,432 |

| ต้นทุนบำเหน็จ - โครงการผลประโยชน์ที่กำหนดไว้ | 417,430 |  | 369,890 |

| ค่าใช้จ่ายสำหรับแผนการออกจากงานด้วยความเห็นชอบร่วมกัน | 11,468 |  | 102,550 |

| รวม | 14,626,536 |  | 14,178,793 |



|  | หมายเหตุ | 2567 |  | 2566 |

|  |  | (พันบาท) | (พันบาท) | (พันบาท) |

| ภาษีเงินได้ที่รับรู้ในกำไรหรือขาดทุน |  |  |  |  |

| ภาษีเงินได้ของงวดปัจจุบัน |  |  |  |  |

| สำหรับงวดปัจจุบัน |  | 1,791,269 |  | 1,850,542 |

| ภาษีงวดก่อนๆ ที่บันทึกต่ำไป (สูงไป) |  | 100,641 |  | (15,086) |

|  |  | 1,891,910 |  | 1,835,456 |

| ภาษีเงินได้รอการตัดบัญชี |  |  |  |  |

| การเปลี่ยนแปลงของผลแตกต่างชั่วคราว | 13 | (1,066,585) |  | (681,995) |

| รวม |  | 825,325 |  | 1,153,461 |

|  |  |  |  |  |

| ภาษีเงินได้ที่รับรู้ในกำไรขาดทุนเบ็ดเสร็จอื่น |  |  |  |  |

| ผลกำไร (ขาดทุน) จากการวัดมูลค่าใหม่    ของผลประโยชน์พนักงานที่กำหนดไว้ |  | (50,380) |  | 19,716 |

| รวม |  | (50,380) |  | 19,716 |



|  | 2567 | 2567 | 2567 |  | 2566 | 2566 | 2566 |

|  | อัตราภาษี(ร้อยละ) |  | (พันบาท) |  | อัตราภาษี(ร้อยละ) |  | (พันบาท) |

| กำไรก่อนค่าใช้จ่ายภาษีเงินได้ |  |  | 4,552,489 |  |  |  | 6,582,086 |

| ส่วนแบ่งกำไรจากเงินลงทุนในบริษัทร่วม |  |  |  |  |  |  |  |

| ตามวิธีส่วนได้เสีย |  |  | (113,282) |  |  |  | (38,750) |

|  |  |  | 4,439,207 |  |  |  | 6,543,336 |

| จำนวนภาษีตามอัตราภาษีเงินได้ | 20 |  | 887,841 |  | 20 |  | 1,308,667 |

| ผลกระทบจากความแตกต่างของอัตราภาษี |  |  |  |  |  |  |  |

| สำหรับกิจการในต่างประเทศ |  |  | (103,673) |  |  |  | (59,520) |

| รายได้ที่ไม่ต้องเสียภาษี |  |  | (7,033) |  |  |  | (8,211) |

| สิทธิประโยชน์ทางภาษี |  |  | (273,197) |  |  |  | (203,615) |

| ค่าใช้จ่ายที่มีสิทธิหักได้เพิ่ม |  |  | (54,180) |  |  |  | (53,245) |

| ค่าใช้จ่ายที่ถือเป็นรายจ่ายทางภาษีไม่ได้ และอื่นๆ |  |  | 327,128 |  |  |  | 209,211 |

| ผลขาดทุนทางภาษี |  |  | 1,014,383 |  |  |  | 657,255 |

| ภาษีเงินได้ของงวดปัจจุบัน |  |  | 1,791,269 |  |  |  | 1,850,542 |

| ภาษีงวดก่อนๆ ที่บันทึกต่ำไป (สูงไป) |  |  | 100,641 |  |  |  | (15,086) |

| การเปลี่ยนแปลงของผลแตกต่างชั่วคราว |  |  | (1,066,585) |  |  |  | (681,995) |

| ค่าใช้จ่ายภาษีเงินได้ | 19 |  | 825,325 |  | 18 |  | 1,153,461 |



|  | วันที่อนุมัติ | กำหนดจ่าย เงินปันผล | อัตราต่อหุ้น |  | จำนวนเงิน |

|  |  |  | (บาท) |  | (ล้านบาท) |

| 2567 |  |  |  |  |  |

| เงินปันผลประจำปี 2566 | 26 มีนาคม 2567 | 22 เมษายน 2567 | 0.30 |  | 1,288 |

| เงินปันผลระหว่างกาลปี 2567 | 23 กรกฎาคม 2567 | 21 สิงหาคม 2567 | 0.25 |  | 1,073 |

| รวม |  |  | 0.55 |  | 2,361 |

|  |  |  |  |  |  |

| 2566 |  |  |  |  |  |

| เงินปันผลประจำปี 2565 | 28 มีนาคม 2566 | 24 เมษายน 2566 | 0.35 |  | 1,502 |

| เงินปันผลระหว่างกาลปี 2566 | 25 กรกฎาคม 2566 | 22 สิงหาคม 2566 | 0.25 |  | 1,073 |

| รวม |  |  | 0.60 |  | 2,575 |



|  | 2567 |  | 2566 |

|  | ดอลลาร์สหรัฐ | ดอลลาร์สหรัฐ | ดอลลาร์สหรัฐ |

|  | (พันบาท) | (พันบาท) | (พันบาท) |

| ลูกหนี้การค้าและลูกหนี้อื่น | 4,125,688 |  | 4,498,947 |

| เจ้าหนี้การค้าและเจ้าหนี้อื่น | (3,648,080) |  | (2,830,784) |

| หนี้สินที่มีภาระดอกเบี้ย | (2,650,118) |  | (3,593,136) |

| ยอดบัญชีในงบฐานะการเงินที่มีความเสี่ยง | (2,172,510) |  | (1,924,973) |

| สัญญาขายเงินตราต่างประเทศ | (2,248,519) |  | (2,830,586) |

| สัญญาซื้อเงินตราต่างประเทศ | 2,116,583 |  | 1,546,918 |

| สัญญาแลกเปลี่ยนเงินต้น และอัตราดอกเบี้ยต่างสกุลเงิน | 922,189 |  | 1,338,745 |

| ยอดความเสี่ยงคงเหลือสุทธิ | (1,382,257) |  | (1,869,896) |



|  | อัตราการ |  |  |  |

| ผลกระทบต่อกำไรหรือขาดทุน | เปลี่ยนแปลง | การแข็งค่า |  | การอ่อนค่า |

| 2567 | (ร้อยละ) | (พันบาท) | (พันบาท) | (พันบาท) |

| ดอลลาร์สหรัฐ | 1 | 13,823 |  | (13,823) |

|  |  |  |  |  |

| 2566 |  |  |  |  |

| ดอลลาร์สหรัฐ | 1 | 18,699 |  | (18,699) |



| ความเสี่ยงด้านอัตราดอกเบี้ย ณ วันที่ 31 ธันวาคม | 2567 |  | 2566 |

|  | (พันบาท) | (พันบาท) | (พันบาท) |

| เครื่องมือทางการเงินที่มีอัตราดอกเบี้ยผันแปร |  |  |  |

| หนี้สินทางการเงิน | (34,923,118) |  | (18,702,532) |

| ยอดบัญชีในงบฐานะการเงินที่มีความเสี่ยง | (34,923,118) |  | (18,702,532) |

| สัญญาแลกเปลี่ยนอัตราดอกเบี้ย | 922,189 |  | 1,338,745 |

| ยอดความเสี่ยงคงเหลือสุทธิ | (34,000,929) |  | (17,363,787) |

|  |  |  |  |



|  | กำไรหรือขาดทุน | กำไรหรือขาดทุน | กำไรหรือขาดทุน |

|  | อัตราดอกเบี้ยเพิ่มขึ้น ร้อยละ 1 |  | อัตราดอกเบี้ยลดลง ร้อยละ 1 |

|  | (พันบาท) | (พันบาท) | (พันบาท) |

| 2567 |  |  |  |

| เครื่องมือทางการเงินที่มีอัตราดอกเบี้ยผันแปร | (349,231) |  | 349,231 |

| สัญญาแลกเปลี่ยนอัตราดอกเบี้ย | 9,222 |  | (9,222) |

| ความอ่อนไหวของกระแสเงินสด (สุทธิ) | (340,009) |  | 340,009 |

|  |  |  |  |

| 2566 |  |  |  |

| เครื่องมือทางการเงินที่มีอัตราดอกเบี้ยผันแปร | (187,025) |  | 187,025 |

| สัญญาแลกเปลี่ยนอัตราดอกเบี้ย | 13,387 |  | (13,387) |

| ความอ่อนไหวของกระแสเงินสด (สุทธิ) | (173,638) |  | 173,638 |